text:
MR DANIEL PART 4
.
.
aho twagarukiye ubushize!
.
aravuga ati: ego! papa reba ukuntu asa, ubwo se
namusuhuza nte koko!? mama chanella ati:
chanella mwana wanjye,dore guhera ubu daniel
ujye umwita musaza wawe…….. atararangiza,
chanella ahita avuga ati: isyiiihh weee! uyu njye
nkamwita musaza wanjye mama!?…….
.
PART 4
.
ubwo papa na mama chanella, thomas tutibagiwe
na daniel, bumvise amagambo chanella arimo
kuvuga, ndetse bareba uburyo arimo kwifata
barumirwa, bose barebana mumaso babura icyo
kuvuga, ako kanya daniel ahita avuga mukajwi
gatuje kandi kuzuye kubaha ati: hoya ntakibazo
rata ntabanduza dore nsa nabi! papa chanella ati:
ariko chanella mwana wanjye koko……..atarako
meza, mama chanella ahita afata chanella
akaboko aravuga ati: chanella mwana wanjye,
ngwino tuganire ho gatoya! ubwo bahise bavaho
binjira munzu, hasigara papa chanella, daniel
ndetse na thomas, thomas ahita abwira papa
chanella ati: nonese ko mbona madamu wawe
agiye ninde umpemba, ko nshaka kwigendera!?
papa daniel ati: eheee! reka reka, ubwo se
ushatse kuvuga ko utaribuze mumunsi mukuru
wamavuko wa chanella!? thomas ati: yeeeh!
noneho nanjye njye gukubitamo ikoti!? papa
chanella ati: eheee! ahubwo nyaruka dore saa
kumi nebyiri ziri hafi kandi nibwo biza gutangira!
thomas ati: ewa! kabsa kanjye kwinyuraho ndaje
mukanya!. ubwo ka thomas kavuye aho, papa
chanella asigarana na daniel, afata akaboko ka
daniel aravuga ati: nahubundi daniel!
nukwihangana niko urubyiruko rwiki gihe
rwabaye,dore ngo uriya ni umukobwa wanjye!!
daniel ati: hoya ntakibazo rwose, ariko nubundi
ibyo yavuze nibyo, ndasa nabi ntago yari
kunsuhuza!
papa chanella ati: genda se! nonese
kuba usa gutyo niwowe wabihisemo!! gusa ntugire
ikibazo buriya nyina agiye kubimufashamo, kandi
ndabyizera muzabana neza!! daniel ati: ooh!
nukuri murakoze pe! muri ababyeyi beza! papa
chanella ati: ngaho ngwino ujye kwitunganya rero,
kandi wumve wisanzuye dore hano niho iwanyu
guhera ubu! daniel ati: nukuri murakoze!!. ubwo
papa chanella yafashe daniel ukuboko
aramujyana, banyura ahantu heza cyane muri
urwo rugo, birumvikana daniel yagendaga yihera
amaso ariko bagakomeza inzira yabo, mpaka
bageze ahantu hasa nko mugikari, gusa igikari
cyaho hantu birumvikana uko cyari kimeze, papa
chanella atangira guhamagara ati: grouch…..wee
grouch!!!, bumva mumuryango waraho hafi, hari
umuntu witabye ati: karame..karame!! ndetse
ahita asohoka yihuta asuhuza papa chanella na
daniel, aravuga ati: karame patron, nari
mbitabye!? papa chanella ati: bite se grouch!
ibintu biracamo neza ntakibazo!? grouch ati: ewa
kabsa, ibintu yesu abirimo! nonese uyu mutype ko
ntamumenye boss!? papa chanella ati: yitwa
daniel, ndagirango umwereke aho
akarabira,umwereke byose hano uko bimeze,
ndibuze kugaruka kumureba arangije,kandi
mwitegure dore amasaha asigaye nimake ngo
umunsi mukuru utangire!
.
.
.
ubwo grouch yahise abwira daniel ati: dani!
amakur se wangu!? daniel nawe ati: sha nimeza
kabsa, ntakibazo!! grouch ati: cool! ngaho ngwino
tugire vuba rero, adasanga ntacyo turakora! ubwo
daniel yahise akurikira grouch binjira muri wa
muryango, daniel agezemo abona ukuntu ari
heza, intebe nziza cyane kandi zihenze, flat tv nini
cyane iteretse imbere nkaho hafi, mbese ahabona
ibintu byinshi byiza cyane kandi byagaciro
bitandukanye, ahita abaza grouch ati:ese grouch!
hano ……….. atarakomeza, grouch ahita avuga ati:
eee! dore hano niho nibera, iyi nzu yose niyo
ndaramo, buriya musanze narindimo kwirebera
umupira! grouch ati: nonese nawe uri umwana
wuriya mugabo!? grouch ati: hoya! njye ndi
umukozi wabo ntago ndi umwana wahano!..
ahubwo se sha daniel, nawe uje kuba umukozi!?
daniel ati: hoya! kuberiki se grouch!? grouch ati:
haha! mbwira yewe! ,daniel ati: shahu rero
grouch, njye ibyanjye mbikubwiye bwacya
bukanira! grouch ati: yeeeh! mbwira wana
ntukabe gutyo!? ubwo grouch yakomeje guhatiriza
daniel kumubwira, daniel we akumva abuze aho
abihera, ndetse yanabyibuka bigatuma agahinda
kamurenga kugeza ubwo atangira gushoka
amarira mumaso, grouch abibonye aratangara,
ndetse agira ubwoba aravuga ati: ehee! sorry
wangu!, ntakibazo uzaba ubimbwira !ahubwo
ngwino nkwere ahantu ukarabira!. ubwo grouch
yajyanye daniel amwereka aho akarabira, ndetse
amuha nibikenerwa byose, arangije yigarukira
muri salon , yicara muntebe atangira kwibaza kuri
daniel, kumutima ati:” ese mana! uyu mutype
byaba byaramugendekeye bite ko mbona mubaza
akarira!!””
.
.
.
kurundi ruhande, chanella na nyina bo bari bicaye
kugitanda, mucyumba kinini kandi cyiza cyane,
igitanda cyo sinakubwira, matella nimwe
yamazi,mbese cyari icyumba cyujuje ibisabwa
byose. chanella wasaga nkuwarakaye cyane,
abwira nyina ati: ariko mama, nimba ukomeje
kumbwira ibyuriya muhungu nsohokera
mucyumba! mama chanella ati: ariko rwose
chanella mwana wanjye, ko nawe ari umwana
nkabandi, ko nakubwiye ibye byose, kuberiki
utanamugirira imbabazi koko!? chanella ati: reka
yeee! mama rwose sinitaye ngo yabayeyeho
ate,sinitaye aho aturuka, ariko sinakwita umuntu
nkuriya ngo musaza wanjye, wenda yanababeshye
kugira ngo mukunde mumuzane, ahubwo wabona
aje kwiba dore ko ngo ari numujura! nyina nawe
ati: nonese chanella we! uragira ngo bigende bite!
tumwirukane se!? chanella ati: sinzi icyo mukora ,
ariko sinzigera mwita musaza wanjye! mama
chanella ati: egoko mana! ubwo se…….
atarakomeza, papa chanella nawe aba arinjiye,
ahita avuga ati: nanubu se chanella aracya……….!?
mama chanella ati: yewe! ndumva bitazoroha
kabsa, ndimo kugerageza kumwuvisha ko agomba
gutuza akabana na daniel ariko yananiye! papa
chanella ati: ibaze nukuri! iyaba azi uburyo njye
nakuzemo, ntanagira nurwara rwo kwishima,
ntago aba arimo kwirya bigezaha, ikibimutera
ndakizi, nuko atigeze abona ubuzima….. chanella
ntago yigeze abona ubuzima!, ntago isi
iramukandaho ngo yumve ukuntu iryana!!! mama
chanella ati : hoya ibyo ntibikabe kumwana
wanjye! ariko rwose chanella mwana wanjye,
ihangane wemere kubana nundi mwana, kandi
ndabyizera ko bizakunda, daniel si umwana mubi
ngo azakugora!! chanella ati: mama! sawa
ntakibazo gusa……… atarakomeza, papa chanella
ahita avuga ati ati: ariko chane! reka nkubaze
ikibazo!?
chanella nawe ati: ndakumva!, papa
nawe arongera ati: ubwo iyo uza kuvuka nka
daniel, cyangwa se nkubu iyo aba ariwowe daniel
wari kumva ubyishimiye koko!? , mukumva icyo
kibazo, chanella abura icyo asubiza, atangira
kurya iminwa, nyina ahita avuga ati: apuuh!
ahubwo reka ibyo tubireke, dutekereze kumunsi
mukuru ugiye kuba mukanya! papa nawe ati:
ahubwo rata ako kantu chr! naho guherubu daniel
nawe numuhungu wanjye! ese chane! abashuti
wawe watumiye bose bari buboneke!? chanella
ati: yego papa! bose baraza kabsa, ahubwo hari
abambwiye ko bari munzira! papa chanella ati:
woow! chr wowe genda urebe daniel ko yarangije,
umwereke icyumba azajya araramo, musiganye na
grouch!, mama chanella yahise areba kwisaha,
ahita afata umugabo we akaboko amujyana
hanze yicyumba cya chanella, aramwongorera ati:
urimo kumpa akandi kazi, kandi uziko ntarajya
gushaka cadeau ya chanella, ahubwo reka nihute
dore igihe cyansize!
papa chanella nawe ati:
hahahaha! sawa ngaho…….. atarakomeza, mama
chanella arongera ati: cyangwa reka njye
kumureba, gusa ntugire ibintu umbwira gukora!
.
.
.
kuruhande rwa ba grouch na daniel ho, grouch
yari yibereye muri salon yiyicariye kuntebe, agiye
kubona abona mama chanella arinjiye, aravuga
ati: niko se willy! daniel arihehe!? grouch nawe
ati: agiye kurangiza, arimo kwambara
mucyumba!……. dani…wee daniel!? daniel nawe
ahita yitaba ndetse asohoka ati: ouiiii ouiiih!
ndarangije! ubwo daneil yaje muri salon aho
mama chanella na grouch bari, bose
baramwitegereza bagwa mukantu, mama daniel
ahita avuga ati:mushatse kumbwira se ko uyu
ariwe daniel nabonaga kare!?
grouch nawe ati: sh
nanjye kabsa ndumiwe, urabona ukuntu ari
umusore mwiza ariko, ntago narinzi ko ari mwiza
bigezeha kabsa!,mama chanella ati:ese willy!
daniel yakubwiye ibye!? grouch ati: reka da, ntago
turaganira neza! mama chanella ati: yoooh! sha
ubukene nibubi kabsa, urabona ukuntu ibibazo
byari byaramuhindanyije kandi ari umusore umeze
atya ariko!, birumvikana daniel yari amaze
gukaraba ndetse bya byenda bibi yabikuyemo,
fresheri ari zose sinakubwira,dore ko yari ni beau
gar idasanzwe, yabonye ukuntu bamutangariye
atangira kwisetsa, aravuga ati: hahaha, noneho
murabona meze neza tu!? grouch ati: ewana
kabsa njye nemewe daniel! daniel ati: hahaha!
merick kabsa, ese ubundi ko narinzi ko witwa
grouch nkaba numva baguhamagara kandi willy,
bimeze bite!? ,grouch nawe ati: haha! yombi ni
amazina yanjye, nitwa willy grouch, nyine buri
wese anyita irimworoheye!!. ubwo mama chanella
nawe yasetsemo gake, arangije ahita afata daniel
akaboko aravuga ati: rata ngwino , wishinze
ibiganiro bya grouch ntitwavaha!.
daniel na mama
chanella bafashe inzira binjira munzu nini, imwe
nyine bagabamo,inzu igezweho rwose, daniel
agezemo imbere yumva agatima gatangiye kudiha
kuko mubuzima bwe nibwo bwambere yarabonye
inzu nkiyo nibiyirimo imbere, ariko arihangana
arakomeza, abona bazamutse mubyumba byo
hejuru, bageze kucyumba kimwe,abona mama
chanella arafunguye aravuga ati: daniel! dore
hano niho uzajya urara, byose birimo kandi icyo
uzajya ukenera ujya utubwira!. ubwo daniel
yegeye imbere ahengerezamo, arikanga, avuga
mukajwi gatoya kuzuye ubwoba ati: a..aha..niho
nzajya mba!? mama chanella ati: yego rwose
daniel, kandi wisanzure, hano ni iwanyu! ahubwo
reka nkureke njye haraho ngomba kujya nonaha!!.
.
.
.
ubwo mama chanella yahise amanuka afata
imodoka vuba na bwangu aragenda, daniel nawe
aba yinjiye muricyo cyumba, nibyishimo byinshi
abayijugunye kuburiri aradunda agera nkiyo
hejuru, matella nziza cyane yamazi, ushyushya
cyangwa ugakonjesha bitewe nuguhitamo kwawe,
flat tv nziza cyane kandi nini rwose yenda kuzura
igikuta, radios ndetse nutundi tuntu twinshi,
mbese ubona ko ari icyumba cyuzuje
ibyangombwa byose rwose, kimwe bakunze kwita
“chambre bien equipee et decoree!”.
daniel
yatangiye kumva umutima noneho byibura
agizemo akantu kibyishomo nyuma yigihe kirekire
yaramaze nakanyamuneza kamugaragaraho,
ndetse sinzi uko uakomeje kureba reba abona
ahantu hamanitse ikote ryiza, nipantaro yaryo,
calavati ndetse nishati nziza cyane bimanitse
nkaho hirya neza cyane ndetse ninkweto nziza
cyane aho hasi, arabyegera abona agapapuro
karambitse aho hafi kanditseho ngo:” daniel! uko
niko uba wambaye mu mumunsi mukuri
wamavuko wa chanella!!”. ubwo daniel yasomye
ako gapapuro, yumva kwihangana biramunaniye
aba atangiye kubyina ibyishimo ari byose, gusa
ntumbaze ngo indirimbo yabyinaga niyo mubuhe
bwoko!.
.
.
.
reka tureke daniel nibyismo bye, twigire kurundi
ruhande, aho mama chanella yarageze agaparika
imodoka ye akavamo yihuta cyane, araza yinjira
mukizu kinini cyaraho, kumbe imbere muricyo kizu
harimo bibishusho byinshi, byabandi
nibyinyamaswa, ibimanitse kubikuta nibitambitse
hasi, kandi huzuyemo abantu benshi birebera,
bishoboke ko ariho abashushanyi bakoreraga.
mama daniel we ntiyabyitayeho ahubwo
arakomeza yihuta, agana mucyumba cyaraho hafi
, asangamo umugabo ushaje ariko atari cyane,
umugabo amubonye ahita avuga ati: ahuih! uziko
nari nagutegereje nakubuze, numvaga utakije
nukuri!? mama chanella ati: hoya ntago nabura
kuza! ahubwo se igishusho cyanjye warakirangije!
umugabo ati: ehee! cyane rwose kandi noneho
ninjye wacyikoreye, ntamukozi nigeze ngiha!
mama chanella ati: zana ndebe,nkwishyure dore
ndimo kwihuta!, ubwo umugabo yahise yikoza
nkaho hirya, agaruka aturuye igitableau kinini
cyane, mama chanella aragifata areba
igishushanyijeho, kumbe ni ifoto nziza cyane ya
chanella, umukobwa mwiza wuburanga buhebuje,
mukukireba, mama chanella byaramuretse
aravuga ati:oooh my God! mbega byiza, chanella
ndamuha cadeau atungurwe kabsa! harya
ndaguha angahe!? umugabo ati: hha! ntuziayo
twavuganye se, millioni esheshatu! mama
chanella ati: wooww! sha nukuri waramwitondeye
uramushushanya pe, uziko ntaho wibeshye!
umugabo ati: hahah, niko kazi kacu! .
ubwo
mama chanella yahise yishyura, avaho agaruka
murugo yihuta, gusa yagiye kuhagera yumva
ibintu byashyushye murugo, umuziki watangiye,
kumbe ibirori byari bigiye gutangira, ndetse
yinjiranye nizindi modoka nyinshi zari zizanye
abatumirwa. ubwo nawe yarinjiye araparika,
ageze ahantu hari hateguriwe ibirori asanga
bamwe batangiye kuhagera, nawe ahita yihuta
munzu vuba vuba ngo yitegure.
.
.
.
tugaruke kuri daniel aho yari ari mucyumba cye,
yarimo guhengerereza mwidirishya rye areba
abashyitsi baje bose dore ko icyumba cye cyari
hejuru ahantu umuntu areba imbere yurugo hose,
gusa bigaragara ko yari yifashe kumunwa
yumiwe, ako kanya yumva umuntu yinjiye
mucyumba cye, arebye abona ni grouch mwikoto
ryiza cyane ryumweru kandi rihenze” yooh, disi
grouch nubwo bwose yari umukozi yari afashwe
neza!”, ahita avuga ati: yiweeeh! uziko unkanze
mwa!? grouch ati: eheee! ese sha daniel, ko
mbona utarambara nta myenda wabonye!? daniel
ati: eee.e.e.e sha grou! wambaye neza kabsa,
mbega mbega!! grouch ati: hahah! mwana ariko
nawe ambara tutaza gukererwa kuhagera
tugashwana na mama chanella!, daniel ati: shahu
rero mwana, njye ndimo kubona ntari bunajyeyo
kabsa!! grouch ati: hahaha, ariko ntukansetse
sha, ubwo se wavuga ko ariki cyaguteye
kuhabura! daniel nawe ati: ngaho nawe ngwino
undebere abakobwa barimo kuza! uzi ukuntu
bameze ariko…eee ….ee mbega abakobwa beza
we! , ubwo grouch nawe yegeye hafi, arebye
abona hasi huzuye abakobwa mumyenda
igezweho nabahungu bambaye amakoti meza
cyane, bamwe muma jardin bafata amaforo
bategereje ko umunsi mukuri utangira, abona
kandi abakobwa byo ari beza cyane ndetse kandi
babakire, bamwe bakunze kwita” high class
ladies!”,
daniel aba aravuze ati: ngaho mbwira
nawe ukuntu nahinguka hariya hantu! grouch
nawe ati: sha kabsa!, nanjye ndumva ngizemo
ubwoba kabsa, ndabona ariko buri umwe afite
umuhungu bazanye! daniel ati: sha ndabona ari
hatari kabsa, noneho se bose nimba bameze nka
chanella, ntibaza kunyiha!? grouch ati: chanella
se ameze ate!…… ariko daniel, nubundi ambara
tugende kuko uko byamera kose tugomba
kuhaboneka, sinzi ko twabona icyo dusobanura
tutahageze! grouch yavuz atyo, daniel arongera
areba hasi abona babantu bose bari bahari
barabuze, abwira grouch ati: ariko uziko
bitangiye, dore babantu bose ntabagihari! grouch
ati: ambara ariko sha daniel! ambara rwose
utarakaza mama chanella!!. ubwo daniel nawe
yahise yegura ikoti rye, acekamo.
.
.
.
tuze hasi, hamwe hari harim kubera umunsi
mukuru, abantubo hafi yabose bari bamaze
kuhagera, birumvikana hari hateguye neza cyane,
akaziki nako gahari kandi kagezweho sinakubwira,
ibyo kunkwa ndetse bari babitangiye dore ko
byari bihari kubwinshi, gusa uko byagaragaraga
buri muhungu yari yicaranye numukobwa
baganira banisomera kugacupa, bumva akaziki
biturije ntakibazo, abandi nabi bicaye mudutsinda
twa benshi batera story, ndetse kandi sabasore
ninkumi gusa bari baje , mama na papa chanella
nabo bari bicaranye nabandi babyeyi bangana
nabo, thomas nawe yari yahateye amatako
numukobwa we nkuko abasore bumugi bose
bamera. umukobwa umwe mubaraho, aba abajije
bagenzi be ati: ese mwumve mbabaze! abandi
nabi bati: iki se!? umukobwa ati: chanella ko
ntamubona bite!?
Undi nawe ati: ehee! ubwo se
urumva yaza hano raymond ataraza!!? undi nawe
ati: ariko uziko ntimeze mbona ryamond koko,
kuberiki subwo yatinze kuhagera koko!? undi
muhungu nawe ati: ariko reka muhamagare
numve aho ageze! umukobwa ati: yego rwose
muhamagare, cyangwa ntago azi ko chanella
yagize anniversaire!? umusore ati: ehee! ubwo se
urumva chr wawe yagira umunsi mukuru
ntubimenye!”” kumbe raymond ni chr wa
chanella!!”, undi musore ati: ariko rero……..
atarakomeza abona bose barahindukiye,
abakobwa amaso barakanura basa
nkababonekewe, buri muhungu wari wicaranye
numukobwa ayoberwa ibibaye, kuko yabonaga chr
we yitegereza ahandi hantu, kumbe ni daniel na
grouch bari bahageze,birumvikana daniel yari
yakibisemo rya koti, aberewe sinakubwira,
umukobwa umwe mubari aho aba avuze yumiwe
ati:eee!
mbega umusore wee… mbega umusore
mwana yanjye!!! undi nawe kurundi ruhande ati:
yiwee! niko se uriya musore ninde…… eee mbega
umusore mana yo mwijuru!! umuhungu umwe
nawe ati: ariko se ko mbona mwese mumureba
cyane, mwagize ngo buriya si umukozi waha!?
undi muhungu nawe ati: yego ra! ese ubundi
ntibabona ko ari hamwe numukozi waha ngaha…
doore uriya bari kumwe ndamuzi yitwa grouch ni
umukozi waha!! ubwo abakobwa bo banza nayo
magambo batarayumvaga kuko buri umwe wese
ubwenge bwe bwari bwatwawe na daniel!, murako
kanya hahise hagera imodoka nziza cyane kandi
bigaragarako ihenze bimwe bitoroheje, haba
havuye umusore rwose wambaye neza kuburyo
buri umwe wese yabihamya, ndetse kandi ufite
ifaranga rwose kuko byagaragaragako atari
umusore woroheje, abantu baraho batangira
kujujura bavuga mutujwi dutoya bati: dore nguwo
raymond arahageze! abandi bati:ariko kabsa
yambaye neza rwose,ndareba uko chanella araba
cyambaye…………
.ABA ABAKOBWA SE KO BATANGARIYE DANIEL
NI AMAHORO!
.RAYMOND NA CHANELLA BO BITE!?
loading part 5………………loading


c: text/html

text:
Bibiliya ni igitabo umukristo avomamo imigisha. Ni igitabo gikubiyemo ibigenga ubugingo bwe, umucyo umurikira inzira ze, n’umugereka wo kwizera no kubishyira mu bikorwa. Bibiliya ni Ijambo ry’Imana - uguhishurwa kwayo kw’umwihariko umuntu agomba kwiyezesha no kuyoboka inzira z’Imana. Nko guhishurwa kw’Imana ku muntu, Bibiliya yigisha umuntu ibintu adashobora kwiga ku bugingo n’urupfu atari mu guhishurwa kw’Imana kwihariye nk’uko Pawulo abivuga mu 1 Abakorinto 2:9-10.
Bibiliya ni igitabo umukristo avomamo imigisha. Ni igitabo gikubiyemo ibigenga ubugingo bwe, umucyo umurikira inzira ze, n’umugereka wo kwizera no kubishyira mu bikorwa. Bibiliya ni Ijambo ry’Imana - uguhishurwa kwayo kw’umwihariko umuntu agomba kwiyezesha no kuyoboka inzira z’Imana. Nko guhishurwa kw’Imana ku muntu, Bibiliya yigisha umuntu ibintu adashobora kwiga ku bugingo n’urupfu atari mu guhishurwa kw’Imana kwihariye nk’uko Pawulo abivuga mu 1 Abakorinto 2:9-10.
1 Abakorinto 2:9-10 ‘Ariko, nk’uko byanditswe ngo: Iby’ijisho ritigeze kureba, n’iby’ugutwi kutigeze kumva, ibitigeze kwinjira mu mutima w’umuntu, ibyo byos’Imana yabyiteguriy’abayikunda 10 Arikw’Imana yabiduhishurishij’Umwuka wayo: kuk’Umwuka arondora byose, ndetse n’amayoberane y’Imana.’
Zaburi 119:9-11 ‘Umusore azez’inzira y’ate? Azayezesha kuyitondera nkukw’ ijambo ryawe ritegeka. Nagushakishij’ umutima wose; ntukunde ko nyoba ngo ndek’ibyo wategetse.’
Uku guhishurwa kurimo ibintu nk’ukuri kwerekey’ Imana mu butatu ( uko iteye, imico, imigambi, na gahunda); ibintu byerekeye umuntu (inkomoko ye, imico ye, kugwa kwa Adamu, icyaha, n’ibyo akeneye) ibyerekey’isi n’aho yaturutse h’ukuri nk’icyaremwe n’Umuremyi no gucungurwa kwayo; ibyerekeye Satani n’imbaraga z’ikibi mu isi; ibyerekeye umugambi w’Imana w’agakiza k’umuntu kubwo kwizera Umwana wayo Yesu Kristo n’umurimo We, (gukizwa igihano cy’icyaha, imbaraga zacyo, ndetse umunsi umwe gukizwa icyaha ubwacyo); Umwuka Wera n’umurimo We; no ku byerekeye ibintu by’igihe kizaza. Kubera ko umuntu agira aho adashobora kurenga, guhuma gusanzwe kwe ku by’Umwuka, na kamere ye y’icyaha, Bibiliya ni (nkuko nyakwigendera Dogiteri Lewis Sperry Chafer yanditse) igitabo umuntu adashobora kwandika, yabishaka cyangwa atashaka, nubwo yaba afite bushobozi.
Kubera ibyo ikora n’icyo iri cyo, Bibiliya ni cyo gitabo cy’ingenzi kurusha ibindi mu bugingo bw’umukristo. Reba iyi mirongo ikurikira yatoranijwe:
Matayo 5:18-19 ‘Kandi ndababwira ukuri yuko ijuru n’isi kugeza aho bizashirira, amategeko atazavaho inyuguti imwe cyangwa agace kayo gato, kugeza aho byose bizarangirira. 19 Nuko uzica rimwe ryo muri ayo mategeko, naho ryaba ryoroshye hanyuma y’ayandi, akigisha abandi kugira batyo, mu bwami bwo mu ijuru azitwa mutoya rwose: ariko uzayakora akayigisha abandi, mu bwami bwo mu ijuru azitwa mukuru.’
2 Timoteyo 3:16-17 ‘Ibyanditswe Byera byose byahumetswe n’Imana, kandi bigir’umumaro wo kwigish’umuntu, no kumwemez’ibyaha bye, no kumutunganya, no kumuhanira gukiranuka: 17 kugira ng’ umuntu w’ Imana ab’ ashyitse, afit’ ibimukwiriye byose, ngw’ akor’ imirimo mwiza yose.’
2 Petero 1:18-21 ‘Iryo jwi twaryumvise rivugira mw’ ijuru, ubwo twari kumwe na we kuri wa musozi wera. Nyamara rero dufit’Ijambo ryahanuwe, rirushaho gukomera, kandi muzaba mukoze neza, ni muryitaho, kuko rimeze nk’ itabaza rimurikir’ ahacuz’ umwijima, rigakesh’ ijoro, rikagez’ ahw’ inyenyeri yo muruturuturu izabandurira mu mitima yanyu.’
Abakristo ntibagomba kumenya Bibiliya byonyine, bagomba no kumenya ibyerekeye Bibiliya yabo. Ni iby’ingenzi kumenya neza agaciro kayo kugira ngo barusheho gushaka kuyikoresha uko bikwiriye ku by’uko iteye, umugambi wayo, n’inkomoko zayo. Kubera ko gusobanukirwa by’Umwuka, kwizera, kubishyira mu bikorwa, no kwubaha Imana bishingiye kuri Bibiliya, inyigisho ya Bibiliya (Bibliologie) ni imwe mu nyigisho z’ingenzi z’Ibyanditswe umuntu akwiriye kumenya.
Dawidi yaranditse ati, ‘Ndasenga nerekeye urusengero rwawe rwera, nshimira izina ryawe, imbabazi zawe n’umurava wawe: Kuko washyirishije hejuru Ijambo ryawe kurisohoza, ngo rirute ibyo izina ryawe ryose ryatwiringiza’ (Zaburi 138:2). (Gushimangira ni ukwanjye).
Bibiliya yitwa NASB ivuga igice cya kabiri cy’uwo murongo itya iti, ‘kuko washyize hejuru Ijambo ryawe ku bw’ izina ryawe ryose’. Bibiliya yitwa NIV yo ibivuga itya iti, ‘Kuko washyize izina ryawe n’Ijambo ryawe hejuru y’ibintu byose’.
‘Kubwo’ (NASB) cyangwa ‘hejuru’ (KJV) ryerekana mu Giheburayo igihimba cy’inshinga gadal wongeyeho akabanzirizajambo al. Ibi bishobora kuvuga ubusanzwe ‘hejuru’ nk’uko KJV irisobanura, ariko ubu bwose ni ubusobanuro bushoboka. Tudakurikije ubusobanuro umuntu yemera, uwo murongo uvuga agaciro k’Ijambo ry’Imana ku kumenya no kuramya Imana.. Nk’uko bivugwa rimwe na rimwe, ‘izina ry’ umuntu risa n’ijambo rye’, ni ko n’izina ry’ Imana no kumenya Imana bishingiye ku kuri, kwiringirwa, ukuri kw’Ijambo ryayo no kumenya Ibyanditswe kw’umuntu.
Ibitekerezo
Imana ninziza ibihe byose Kanda hano umusubize
Murakoze Ku Twigisha Ijambo Ry ' Imana Kanda hano umusubize
Koko,Abakristu nyakuri,bakwiye kugira umutima nk'uwa KRISTU.Umukristu nyakuri bivuga umuntu wigana Kristu,agakora ibyo yasize adusabye,kandi akigisha ibihuye n'ibyo yavuze.URUGERO,yasize avuze yuko abakristu bazarangwa nuko bakundana (Yohana 13:35),ndetse bagakunda abanzi babo (Matayo 5:44),kandi ntibivange mu byisi (Yohana 15:18,19).Yasize asabye abakristu nyakuri kumwigana nabo bagakora umurimo yakoraga wo kubwiriza (Yohana 14:12),kandi bakabwiriza ku buntu badasaba amafaranga (Matayo 10:8).Kwitwa umukristu kandi ukora ibyo Yesu yatubujije,uba uri antikristu.Umukristu ntibivuga umuntu utanga icyacumi cyangwa ujya kurya ukarisitiya. Kanda hano umusubize

robotstxt: allowed

filter: keep


text:
ESE WARI UZI KO UMUVUDUKO W’AMARASO UKABIJE UVURWA UGAKIRA ?
(HYPERTENSION)
Umuvuduko w’amaraso ukabije ni uburwayi bukomeye,bukomeje guhitana abantu benshi muri iki gihe, akenshi umuntu ashobora kubana na wo nta kimenyetso cy’uburwayi agaragaza nyamara ingingo ze nyinshi zikaba zakwangirika.
Ibyo bituma abantu bafite umuvuduko w’amaraso mwinshi bakunze kujya kwa Muganga bazanywe n’ibimenyetso by’ingaruka zawo, kandi barashoboraga kubyirinda iyo baza kwipimisha kare bakamenya uko bitwararika.
Ese umuvuduko w’amaraso ni iki ?
Umuvuduko w’amaraso ni ingufu amaraso agendana mu miyoboro yayo aribyo bituma abasha kugera mu bice bitandukanye by’umubiri. Ubusanzwe igipimo cyemewe ni 120/80 cg 12/8 aribyo byerekana ingufu ziba ziri mu mutima igihe wohereza amaraso mu bice bitandukanye by’umubiri, nizirimo umaze kuyohereza (aribyo bizwi nka
systole/diastole) .
Iyo rero icyo gipimo cyarenze 140/90 cg 14/9 biba bivuze ko umuntu afite uburwayi bw’umuvuduko w’amaraso uri hejuru.
Gusa nanone bemeza ko umuntu afite umuvuduko w’amaraso ukabije nyuma yo gupimwa inshuro nyinshi basanga uhora hejuru.
Zimwe mu ngingo zibasirwa n’iyi ndwara ya hypertension ni amaso, umutima, ubwonko n’impyiko.
Ese umuvuduko w’amaraso ukabije uterwa n’iki ?
Hari impamvu nyinshi zishobora gutera umuvuduko ukabije, ariko cyane cyane imyitwarire yawe :
uko ubaho, ibyo urya n’ibyo unywa biza ku mwanya wa mbere mu gutera iyi ndwara.
Dore zimwe mu mpamvu zishobora kuyitera :
- Ushobora kuyikomora ku babyeyi, cg indwara ikagenda iza uko ugenda ugana mu zabukuru (akenshi hejuru y’imyaka 45)
-
Kuba ufite ibiro byinshi cg ubyibushye bikabije.
-
Kunywa itabi : bimwe mu bigize itabi bizwiho kwangiza imijyana (udutsi duto cyane tuvana amaraso mu mutima tuyajyana mu bice bitandukanye by’umubiri) cyane.
Itabi rituma imijyana iba mito cyane, bigatuma umuvuduko wiyongera.
- Kunywa inzoga nyinshi.
- Kurya umunyu mwinshi.
- Kurya cyane ibiryo birimo amavuta menshi.
- Kudakora imyitozo ngorora mubiri.
- Guhora uhangayitse cyane bishobora gutuma amaraso yawe ahora ku muvuduko ukabije buri gihe.
- Kuba urwaye indwara nka ; diyabete, impyiko, ndetse no kubura ibitotsi.
- Ikoreshwa ry’imiti imwe n’imwe nk’ imiti iringaniza urubyaro, imiti y’ibicurane, imiti ifungura imyanya y’ubuhumekero, imiti ikiza ububare,……
- Gukoresha ibiyobyabwenge bimwe na bimwe. Cocaine cg amphetamines zongera ku buryo bukomeye umuvuduko w’amaraso.
Ese ni izihe ngaruka z’umuvuduko w’amaraso ukabije ?
Umuvuduko ukabije w’amaraso ushobora kuwugendana nta kimenyetso na kimwe ubona.
Ibi bikaba bituma yica uyifite itunguranye, ari byo bita tueur silencieux, mu rurimi rw’igifaransa kuko uyu muvuduko ushobora kwangiza nk’imitsi ijyana amaraso mu mutima, mu bwonko, ndetse no mu mpyiko, ariko nta kimenyetso cyari cyagaragara.
Umuvuduko ukabije w’amaraso ushobora gutera indwara z’umutima.
Iyo umuvuduko ukabije w’amaraso wangije imitsi y’amaraso yo mu bwonko, umuntu ashobora kuvira mu bwonko (hemorrhagie cerebral) ndetse akaba yahita agwa muri koma, kimwe n’uko ashobora guhita apfa, ari byo bita accident vasculaire cerebral (AVC) mu rurimi rw’igifaransa.
Ese waba uzi imiti yakuvura iyi ndwara ?
Ubundi iyi ndwara ushobora kuyirinda cyane cyane wirinda ibiyitera twavuze haruguru.
Gusa birashoboka ko waba waramaze kurwara iyi ndwara,gukira bikaba byaranze.
Uretse imiti ya kizungu imenyerewe, Ubu habonetse imiti myimerere ikozwe mu bimera kandi ikaba yizewe ku rwego mpuzamahanga kuko ibifitiye ibyemezo mpuzamahanga (twavuga nka : FDA:Food and Drug Administration iki ni ikigo nyamerika nagereranya na RSB yo mu Rwanda) .
Iyo miti rero ikaba iringaniza umuvuduko w’amaraso ndetse ikarinda n’umutima kuba wakora nabi.
Muri iyo miti twavugamo nka :Cardiopower capsule, SuperCoQ10 Capsule, Gingko biloba capsule……….. …Nta ngaruka igira kuko ikoze mu bimera.
cont:+250784430493/07223591.Roho Nziza mu mubiri muzima


text:
Itondere Ijambo ry’Imana ry’ubuhanuzi
“Dufite ijambo ryahanuwe, rirushaho gukomera, kandi muzaba mukoze neza, nimuryitaho.”—2 PETERO 1:19.
1, 2. Ni uruhe rugero ushobora kuvuga rw’umuntu wari mesiya w’ikinyoma?
MU GIHE cy’ibinyejana byinshi, ba mesiya b’ibinyoma bagiye bagerageza guhanura iby’igihe kizaza. Mu kinyejana cya gatanu I.C., umuntu wiyitaga Mose yemeje Abayahudi bari batuye ku kirwa cya Crète ko ari we mesiya bari bategereje, kandi ko yari kuzabakiza ababakandamiza. Ku munsi bari barasezeranyijwe ko ari bwo bazabohorwa, baramukurikiye abajyana ahantu harehare hitegeye Inyanja ya Mediterane. Yababwiye ko bagombaga kwiroha mu nyanja gusa, maze ikigabanyamo kabiri bagatambuka. Abenshi mu biroshye mu nyanja bararohamye, nuko uwo mesiya w’ikinyoma abura atyo.
2 Mu kinyejana cya 12, muri Yemen hadutse “mesiya.” Calife, cyangwa umutegetsi, yamusabye kwerekana ikimenyetso kigaragaza ubumesiya bwe. Uwo “mesiya” yatanze igitekerezo cy’uko uwo mutegetsi yategeka ko bamuca umutwe. Yahanuye ko yari guhita azuka, kikaba ari cyo cyari kuba ikimenyetso kigaragaza ko ari we mesiya. Uwo mutegetsi yemeye uwo mugambi—maze iby’uwo “mesiya” birangirira aho.
3. Mesiya nyakuri ni nde, kandi se, ni iki umurimo we wagaragaje?
3 Ba mesiya b’ibinyoma hamwe n’ubuhanuzi bwabo nta kintu na kimwe bashobora kugeraho, ariko kwitondera ijambo ry’Imana ry’ubuhanuzi nta na rimwe bituma umuntu amanjirwa. Mesiya nyakuri, ari we Yesu Kristo, yasohoreweho mu buryo nyabwo n’ubuhanuzi bwinshi bwo muri Bibiliya. Urugero, umwanditsi w’Ivanjiri Matayo yaranditse, asubiramo ubuhanuzi bwa Yesaya, ati “ ‘mu gihugu cya Zebuluni na Nafutali, hafi y’inyanja, hakurya ya Yorodani, n’i Galilaya y’abapagani, abantu bari bicaye mu mwijima babonye umucyo mwinshi. Kandi abari bicaye mu gihugu cy’urupfu no mu gicucu cyarwo, bamurikirwa n’umucyo.’ Yesu ahera ubwo atangira kwigisha, avuga ati ‘mwihane, kuko ubwami bwo mu ijuru buri hafi’ ” (Matayo 4:15-17; Yesaya 9:1, 2). Yesu ni we wari uwo ‘mucyo mwinshi,’ kandi umurimo we wagaragaje ko ari we Muhanuzi Mose yari yarahanuye. Abari kwanga gutega amatwi Yesu bari kuzarimburwa.—Gutegeka 18:18, 19; Ibyakozwe 3:22, 23.
4. Ni gute Yesu yasohoje ibivugwa muri Yesaya 53:12?
4 Nanone kandi, Yesu yasohoje amagambo y’ubuhanuzi yo muri Yesaya 53:12, amagambo agira ati ‘yasutse ubugingo bwe, ageza ku gupfa, abaranwa n’abagome; ariko ubwe yishyizeho ibyaha bya benshi, kandi asabira abagome.’ Kubera ko Yesu yari azi ko nyuma y’igihe gito yari kuzatanga ubuzima bwe bwa kimuntu ho incungu, yakomeje ukwizera kw’abigishwa be (Mariko 10:45). Ibyo yabikoze mu buryo butangaje binyuriye mu guhindura isura kwe.
Uguhindura isura kwa Yesu gukomeza ukwizera
5. Mu magambo yawe, ni gute wasobanura ibyo guhindura isura kwa Yesu?
5 Ibyo guhindura isura byari bifite icyo bihanura. Yesu yagize ati “umwana w’umuntu azazana n’abamarayika be, afite ubwiza bwa Se, . . . Ndababwira ukuri yuko muri aba bahagaze hano harimo bamwe batazapfa kugeza ubwo bazabona Umwana w’umuntu aziye mu bwami bwe” (Matayo 16:27, 28). Mu by’ukuri se, haba hari zimwe mu ntumwa zaba zarabonye Yesu aje mu Bwami bwe? Muri Matayo 17:1-7, hagira hati “iminsi itandatu ishize, Yesu ajyana Petero na Yakobo na Yohana mwene se, bajyana mu mpinga y’umusozi muremure bonyine basa. Ahindurirwa imbere yabo.” Mbega ibintu bitangaje! “Mu maso he harabagirana nk’izuba, imyenda ye yera nk’umucyo. Maze Mose na Eliya barababonekera bavugana na we.” Nanone kandi, haje “igicu kirabakingiriza, ijwi rikivugiramo riti ‘nguyu Umwana wanjye nkunda nkamwishimira; mumwumvire.’ Abigishwa babyumvise bikubita hasi bubamye, baratinya cyane. Yesu arabegera, abakoraho, arababwira ati ‘nimuhaguruke, mwitinya.’ ”
6. (a) Kuki ibyo guhindura isura Yesu yabyise iyerekwa? (b) Guhindura isura kwa Yesu kwari umusogongero w’iki?
6 Birashoboka ko ibyo bintu biteye ubwoba byaba byarabereye kuri imwe mu mpinga z’Umusozi wa Herumoni, aho Yesu n’izo ntumwa eshatu baraye iryo joro. Uko bigaragara, icyo gikorwa cyo guhindura isura cyabaye nijoro, ibyo bikaba byaranatumye kiba ikintu gishishikaje mu buryo bwihariye. Impamvu imwe yatumye Yesu acyita iyerekwa ni uko Mose na Eliya, bo bari bamaze igihe kirekire barapfuye, batari bahari mu buryo nyakuri. Kristo wenyine ni we wari uhari nyakuhaba (Matayo 17:8, 9). Uko kwigaragaza arabagirana cyane byatumye Petero, Yakobo na Yohana babona mu buryo butangaje, ibi by’umusogongero gusa, ukuhaba kwa Yesu afite ikuzo n’ububasha bwa Cyami. Mose na Eliya bashushanya abaraganwa na Yesu basizwe, kandi iryo yerekwa ryatsindagirije mu buryo bukomeye cyane ubuhamya Yesu yatanze ku bihereranye n’Ubwami bwe n’igihe yari kuzaba ari umwami.
7. Tuzi dute ko Petero yibukaga neza ibyabaye mu gihe cyo guhindura isura kwa Yesu?
7 Guhindura isura kwe kwagize uruhare mu gukomeza ukwizera kw’izo ntumwa uko ari eshatu zari kuzagira umwanya w’ingenzi mu itorero rya Gikristo. Kurabagirana ko mu maso ha Kristo, kwererana kw’imyenda ye hamwe n’ijwi ry’Imana ubwayo ryavugaga ko Yesu ari Umwana Wayo ikunda cyane bagombaga kumvira—ibyo byose byageze ku ntego yabyo mu buryo bugira ingaruka nziza cyane. Ariko kandi, izo ntumwa nta wundi muntu zagombaga kubwira iby’iryo yerekwa kugeza aho Yesu yari kuzukira. Nyuma y’imyaka igera kuri 32, Petero yari acyibuka neza iryo yerekwa. Yaryerekejeho yerekeza no ku cyo ryashushanyaga, maze arandika ati “burya ntitwakurikije imigani yahimbwe n’ubwenge, ubwo twabamenyeshaga imbaraga z’Umwami wacu Yesu Kristo no kuzaza kwe; ahubwo twiboneye n’amaso yacu icyubahiro cye gikomeye. Kuko yahawe n’Imana Data wa twese ishimwe n’icyubahiro, ubwo ijwi ryavugiraga mu bwiza bukomeye cyane, rimubwira riti ‘nguyu Umwana wanjye nkunda nkamwishimira.’ Iryo jwi twaryumvise rivugira mu ijuru, ubwo twari kumwe na we kuri wa musozi wera.”—2 Petero 1:16-18.
8. (a) Amagambo Imana yavuze yerekeza ku Mwana wayo yibandaga ku ki? (b) Igicu cyabonetse mu gihe Yesu yahinduraga isura cyagaragazaga iki?
8 Ikintu cy’ingenzi cyane kurusha ibindi, ni amagambo Imana yivugiye igira iti “nguyu Umwana wanjye nkunda nkamwishimira; mumwumvire.” Ayo magambo atsindagiriza ko Yesu ari we Mwami wimitswe n’Imana, ibyaremwe byose bikaba bigomba kumwumvira. Igicu cyakingirije izo ntumwa cyagaragazaga ko isohozwa ry’iryo yerekwa ryari kuzaba mu buryo butaboneka. Ryari kubonwa n’abari kuba bafite amaso yo gusobanukirwa bonyine, bazi kandi bakaba bemera “ikimenyetso” cy’ukuhaba kwa Yesu mu buryo butagaragara afite ububasha bwa Cyami (Matayo 24:3). Mu by’ukuri, kuba Yesu yarabahaye amabwiriza yo kutagira uwo babwira ibyo bari babonye kugeza aho yari kuzazurirwa akava mu bapfuye, bigaragaza ko yari kuzahabwa icyubahiro n’ikuzo nyuma yo kuzuka kwe.
9. Kuki guhindura isura kwa Yesu byagombye gukomeza ukwizera kwacu?
9 Petero amaze kwerekeza ku guhindura isura kwa Yesu, yagize ati “nyamara rero dufite ijambo ryahanuwe, rirushaho gukomera, kandi muzaba mukoze neza, nimuryitaho, kuko rimeze nk’itabaza rimurikira ahacuze umwijima, rigakesha ijoro, rikageza aho inyenyeri yo mu ruturuturu izabandurira mu mitima yanyu. Ariko mubanze kumenya yuko ari nta buhanuzi bwo mu byanditswe bubasha gusobanurwa uko umuntu wese yishakiye, kuko ari nta buhanuzi bwazanywe n’ubushake bw’umuntu, ahubwo abantu b’Imana bavugaga ibyavaga ku Mana, bashorewe n’[u]mwuka [w]era” (2 Petero 1:19-21). Guhindura isura kwa Yesu bitsindagiriza ko ijambo ry’Imana ry’ubuhanuzi ari iryo kwiringirwa. Tugomba kwitondera iryo jambo kandi ntidukurikize “imigani yahimbwe n’ubwenge,” idashyigikiwe kandi itemerwa n’Imana. Guhindura isura kwa Yesu byagombye gutuma turushaho kwizera ijambo ry’ubuhanuzi mu buryo buhamye, bitewe n’uko ibyerekanywe mbere y’igihe bihereranye n’uko Yesu yari kuzaba ameze afite ikuzo kandi afite ububasha bwa Cyami byabaye impamo. Ni koko, dufite igihamya kidashidikanywaho kigaragaza ko Kristo ahari muri iki gihe ari Umwami wo mu ijuru ufite imbaraga.
Uko inyenyeri yo mu ruturuturu ibandura
10. “Inyenyeri yo mu ruturuturu” yavuzwe na Petero yerekeza kuri nde, kandi se, kuki ushubije utyo?
10 Petero yaranditse ati “muzaba mukoze neza, [nimwita ku ijambo ry’ubuhanuzi], kuko rimeze nk’itabaza rimurikira ahacuze umwijima, rigakesha ijoro, rikageza aho inyenyeri yo mu ruturuturu izabandurira.” Mbese, “inyenyeri yo mu ruturuturu” ni nde cyangwa se ni iki? Amagambo ngo “inyenyeri yo mu ruturuturu,” aboneka incuro imwe gusa muri Bibiliya, kandi asobanurwa kimwe n’amagambo ngo “inyenyeri yo mu rukerera” (NW ). Mu Byahishuwe 22:16, Yesu Kristo yitwa “inyenyeri yaka yo mu ruturuturu [“yo mu rukerera,” NW ] .” Mu bihe bimwe na bimwe by’umwaka, bene izo nyenyeri ni zo za nyuma zibandurira aherekera mu burasirazuba. Zibandura mbere gato y’uko izuba rirasa, bityo rero, ziba zigaragaza ko hatangiye undi munsi. Petero yakoresheje amagambo ngo “inyenyeri yo mu ruturuturu,” yerekeza kuri Yesu mu gihe Yari kuzaba amaze guhabwa ububasha bwa Cyami. Icyo gihe, Yesu yabanduriye mu isanzure ryose ry’ikirere, hakubiyemo n’isi yacu! Kubera ko ari Inyenyeri yo mu Ruturuturu ya Kimesiya, agaragaza ko hagiye gutangira undi munsi, cyangwa ikindi gihe cy’amateka, ku bw’abantu bose bumvira.
11. (a) Kuki ibivugwa muri 2 Petero 1:19 bidashaka kuvuga ko “inyenyeri yo mu ruturuturu” ibandurira mu mitima nyamitima y’abantu? (b) Ni gute wasobanura ibivugwa muri 2 Petero 1:19?
11 Hari ubuhinduzi bwinshi bwa Bibiliya usanga bwumvikanisha igitekerezo cy’uko amagambo yavuzwe n’intumwa Petero yanditswe muri 2 Petero 1:19, yerekeza ku mutima nyamutima w’umuntu. Umutima w’umuntu mukuru upima hagati y’amagarama 250 kugeza kuri 300 gusa. None se, ni gute Yesu Kristo—ubu akaba ari ikiremwa cy’umwuka gifite ikuzo mu ijuru kidashobora gupfa—ashobora kurasira muri izo ngingo ntoya z’umubiri w’umuntu (1 Timoteyo 6:16)? Birumvikana ko imitima yacu y’ikigereranyo igira uruhare muri ibyo bintu, kuko ari yo ituma twita ku ijambo ry’Imana ry’ubuhanuzi. Ariko rero, itegereze ubigiranye ubwitonzi ibyanditswe muri 2 Petero 1:19, uri bubone ko Bibiliya yitwa New World Translation ikoresha akitso kugira ngo interuro isa n’aho iri mu dukubo ivuga ngo “rikageza aho inyenyeri yo mu ruturuturu izabandurira,” iyitandukanye n’amagambo yavuzwe mbere muri uwo murongo hamwe n’amagambo ngo “mu mitima yanyu.” Uwo murongo ushobora kuvugwa muri ubu buryo bukurikira: ‘dufite ijambo ry’ubuhanuzi rirushaho gukomera; kandi muzaba mugize neza, nimuryitaho, kuko rimeze nk’itabaza rimurikira ahacuze umwijima, ni ukuvuga, mu mitima yanyu, rigakesha ijoro, rikageza aho inyenyeri yo mu ruturuturu izabandurira.’
12. Ni iyihe mimerere iranga imitima y’abantu muri rusange, ariko se bimeze bite ku Bakristo b’ukuri?
12 Ni iyihe mimerere iranga imitima y’ikigereranyo y’abantu bakora ibyaha muri rusange? Rwose, imitima yabo iri mu mwijima wo mu buryo bw’umwuka! Icyakora niba turi Abakristo b’ukuri, ni nk’aho dufite itabaza rimurikira mu mitima yacu, ubundi ikaba yacura umwijima biramutse bitagenze bityo. Nk’uko bigaragazwa n’amagambo yavuzwe na Petero, Abakristo nyakuri bari kuzakomeza kuba maso kandi bakamenya ibyerekeye umuseke utangiza undi munsi, binyuriye mu kwitondera ijambo ry’Imana ry’ubuhanuzi ritanga urumuri. Bari kuzamenya ko inyenyeri yo mu ruturuturu itabanduriye mu mitima nyamitima y’abantu, ahubwo ko yabanduriye imbere y’ibyaremwe byose.
13. (a) Kuki dushobora kudashidikanya ko Inyenyeri yo mu Ruturuturu yabanduye? (b) Kuki Abakristo bashobora kwihanganira imimerere igoranye Yesu yahanuye ko yari kuzabaho muri iki gihe?
13 Iyo Nyenyeri yo mu Ruturuturu yarabanduye! Ibyo dushobora kubimenya tudashidikanya binyuriye mu kwita ku buhanuzi bukomeye bwa Yesu buhereranye no kuhaba kwe. Muri iki gihe turimo turibonera ukuntu ubwo buhanuzi bugenda busohora, mu gihe tubona intambara zitigeze zibaho mbere hose, inzara, imitingito y’isi n’umurimo wo kubwiriza ubutumwa bwiza ukorwa ku isi hose (Matayo 24:3-14). N’ubwo natwe Abakristo imimerere igoranye yahanuwe na Yesu itugiraho ingaruka, dushobora kwihangana dufite amahoro n’ibyishimo byo mu mutima. Kubera iki? Ni ukubera ko twitondera ijambo ry’Imana ry’ubuhanuzi kandi tukaba twizera ibyo idusezeranya ko izadukorera mu gihe kizaza. Tuzi ko twegereje igihe gihebuje kurusha ibindi, bitewe n’uko iminsi y’ “imperuka” tuyigeze kure cyane (Daniyeli 12:4)! Isi iri mu mimerere iteye agahinda yahanuwe muri Yesaya 60:2, hagira hati “dore umwijima uzatwikira isi, umwijima w’icuraburindi uzatwikira amahanga.” Ni gute umuntu yabona inzira anyuramo muri uwo mwijima? Umuntu agomba kwitondera ijambo ry’Imana ry’ubuhanuzi yicishije bugufi, ibyo akabikora uhereye ubu, igihe kitaramushirana. Abantu b’imitima itaryarya bagomba guhindukirira Yehova Imana, we Soko y’ubuzima n’umucyo. (Zaburi 36:10, umurongo wa 9 muri Biblia Yera; Ibyakozwe 17:28.) Kubigenza atyo ni byo byonyine byatuma umuntu uwo ari we wese abona umucyo nyakuri mu buryo bw’umwuka, kandi akagira ibyiringiro byo kuzabaho mu gihe kizaza gihebuje Imana yateganyirije abantu bumvira.—Ibyahishuwe 21:1-5.
“Umucyo waje mu isi”
14. Ni iki tugomba gukora kugira ngo tuzibonere isohozwa ry’ubuhanuzi buhebuje bwo muri Bibiliya?
14 Ibyanditswe bigaragaza neza ko Yesu Kristo ubu ari Umwami utegeka. Kubera ko yafashe ubutegetsi mu mwaka wa 1914, hari ubundi buhanuzi buhebuje buzasohora. Kugira ngo tuzabone ukuntu buzasohora, tugomba kugaragaza ko turi abantu bicisha bugufi kandi bizera Yesu Kristo, tukihana imigenzereze yacu yo gukora ibyaha n’ibyaha twakoze tutaramenya ukuri. Birumvikana ko abakunda umwijima batazabona ubuzima bw’iteka. Yesu yagize ati “uko gucirwaho iteka ni uku; ni uko umucyo waje mu isi, abantu bagakunda umwijima kuwurutisha umucyo, babitewe n’uko ibyo bakora ari bibi; kuko umuntu wese ukora ibibi yanga umucyo, kandi ntaza mu mucyo, ngo ibyo akora bitamenyekana: ariko ūkora iby’ukuri, ni we uza mu mucyo, ngo ibyo akora bigaragare ko byakorewe mu Mana.”—Yohana 3:19-21.
15. Ni gute bizatugendekera nituramuka twirengagije agakiza Imana yaduteganyirije binyuriye ku Mwana wayo?
15 Umucyo wo mu buryo bw’umwuka waje mu isi binyuriye kuri Yesu, kandi kumwumvira ni iby’ingenzi. Pawulo yaranditse ati “kera Imana yavuganiye na ba sogokuruza mu kanwa k’abahanuzi, mu bihe byinshi no mu buryo bwinshi, naho muri iyi minsi y’imperuka yavuganiye natwe mu kanwa k’Umwana wayo, uwo yashyiriyeho kuba umuragwa wa byose” (Abaheburayo 1:1, 2). None se, bizagenda bite nitwirengagiza ako gakiza Imana yaduteganyirije binyuriye ku Mwana wayo? Pawulo yakomeje agira ati “mbese ubwo ijambo ryavugiwe mu kanwa k’abamarayika ryakomeye, kandi ibicumuro byose no kutaryumvira bikiturwa ingaruka ibikwiriye, twebweho tuzarokoka dute, nitwirengagiza agakiza gakomeye gatyo, kabanje kuvugwa n’Umwami wacu, natwe tukagahamirizwa n’abamwumvise, Imana ifatanije na bo guhamya, ihamirisha ibimenyetso n’ibitangaza n’imirimo ikomeye y’uburyo bwinshi, n’impano z’[u]mwuka [w]era zagabwe nk’uko yabishatse?” (Abaheburayo 2:2-4). Ni koko, Yesu ni we w’ibanze mu birebana no gutangaza ijambo ry’ubuhanuzi.—Ibyahishuwe 19:10.
16. Kuki dushobora kwizera ubuhanuzi bwose bwa Yehova Imana mu buryo bwuzuye?
16 Nk’uko byamaze kuvugwa, Petero yagize ati “nta buhanuzi bwo mu byanditswe bubasha gusobanurwa uko umuntu wese yishakiye.” Abantu bonyine ntibashobora gutanga ubuhanuzi bw’ukuri, ariko kandi, dushobora kwiringira mu buryo bwuzuye ubuhanuzi bwose bw’Imana. Ubwo buhanuzi bukomoka kuri Yehova Imana ubwe. Yatumye abagaragu be bashobora gusobanukirwa ukuntu ubuhanuzi bwa Bibiliya bugenda busohora, akoresheje umwuka wera. Mu by’ukuri, dushimira Yehova ku bwo kuba twaragiye twibonera isohozwa ry’ubuhanuzi bwinshi nk’ubwo kuva mu mwaka wa 1914. Kandi tuzi neza ko byanze bikunze, ubuhanuzi busigaye buhereranye n’iherezo ry’iyi gahunda mbi y’ibintu, bwose buzasohora. Ni iby’ingenzi cyane ko dukomeza kwitondera ubuhanuzi bw’Imana, ari na ko tureka umucyo wacu ukamurika (Matayo 5:16). Mbega ukuntu dushimira ku bwo kuba Yehova arimo atuma ‘umucyo utuvira mu mwijima’ w’icuraburindi ubundikiye isi muri iki gihe!—Yesaya 58:10.
17. Kuki dukeneye umucyo wo mu buryo bw’umwuka uturuka ku Mana?
17 Umucyo uyu tuzi utuma tubona. Nanone kandi, utuma imyaka iduha ibyokurya bitandukanye cyane yera. Hatabayeho umucyo uyu tuzi ntitwabaho. Bite se ku bihereranye n’umucyo wo mu buryo bw’umwuka? Uduha ubuyobozi kandi ukatwereka iby’igihe kizaza biba byarahanuwe mu Ijambo ry’Imana, ari ryo Bibiliya (Zaburi 119:105). Yehova Imana ‘yohereza umucyo we n’umurava we [“ukuri kwe,” NW ]’ (Zaburi 43:3). Mu by’ukuri, twagombye kugaragaza ko dushimira ibyo bintu twateganyirijwe mu buryo bwimbitse. Ku bw’ibyo rero, nimucyo dukore uko dushoboye kose kugira ngo twibuganizemo uwo mucyo w’ “ubwenge bwo kumenya ubwiza bw’Imana,” kugira ngo urusheho kuvira mu mitima yacu y’ikigereranyo.—2 Abakorinto 4:6; Abefeso 1:18.
18. Ni iki Inyenyeri yo mu Ruturuturu ya Yehova yiteguye gukora ubu?
18 Mbega ukuntu dufite imigisha yo kuba tuzi ko mu mwaka wa 1914, Yesu Kristo, ari we Nyenyeri yo mu Ruturuturu, yarasiye mu ijuru no mu isi yose, maze agatangira gusohoza ibyahanuwe na rya yerekwa rihereranye no guhindura isura kwe! Inyenyeri yo mu Ruturuturu ya Yehova ubu irahari, yiteguye gusohoza umugambi w’Imana mu rindi sohozwa ry’ibyahanuwe no guhindura isura kwa Yesu—ni ukuvuga “[i]ntambara yo ku munsi ukomeye w’Imana Ishoborabyose” (Ibyahishuwe 16:14, 16). Mu gihe iyi gahunda ishaje izaba imaze kuvanwaho, Yehova azasohoza isezerano rye rihereranye n’ “ijuru rishya n’isi nshya,” aho tuzashobora kumusingiza iteka, kubera ko ari we Mutegetsi w’Ikirenga w’isi n’ijuru, akaba n’Imana y’ubuhanuzi nyakuri (2 Petero 3:13). Mu gihe tugitegereje uwo munsi ukomeye, nimucyo dukomeze kugendera mu mucyo w’Imana binyuriye mu kwitondera ijambo ry’Imana ry’ubuhanuzi.
Ni gute wasubiza?
• Ni gute wasobanura ibyo guhindura isura kwa Yesu?
• Ni gute guhindura isura kwa Yesu bikomeza ukwizera?
• Inyenyeri yo mu Ruturuturu ya Yehova ni nde cyangwa ni iki, kandi se ni ryari yabanduye?
• Kuki twagombye kwitondera ijambo ry’Imana ry’ubuhanuzi?
[Ifoto yo ku ipaji ya 13]
Mbese, ushobora kuvuga icyo guhindura isura kwa Yesu bisobanura?
[Ifoto yo ku ipaji ya 15]
Inyenyeri yo mu Ruturuturu yarabanduye. Mbese, waba uzi ukuntu yabanduye n’igihe yabanduriye?


text:
ISOMO RYA MBERE
Isomo ryo mu gitabo cya kabiri cy’Abami (2 Bami 11, 1-4.9-18.20)
Muri iyo minsi, 1Ataliya nyina w’umwami Okoziya abonye ko umwana we apfuye, yiyemeza kwicisha abantu bose bakomokaga ku mwami. 2Yehosheba, umukobwa w’umwami Yoramu akaba na mushiki wa Okoziya, afata Yowasi mwene Okoziya, amuvana mu bana b’umwami bagombaga kwicwa. Nuko amujyanana n’umurezi we, abahisha mu cyumba cy’ingoro bararagamo, Ataliya ntiyaba akimwishe. 3Yowasi abana n’uwo murezi imyaka itandatu mu Ngoro y’Uhoraho, ubwo Ataliya yategekaga igihugu.
4Mu mwaka wa karindwi, Yehoyada atumiza abategetsi bakuru b’ingabo z’Abakari n’ingabo zarindaga ibwami, bamusanga mu Ngoro y’Uhoraho. Asezerana na bo kandi abarahiriza mu Ngoro y’Uhoraho, hanyuma abereka umwana w’umwami. 9Abatware b’abasirikare bakora nk’uko umuherezabitambo Yehoyada yabategetse. Buri wese afata abantu be, ari abajya mu mirimo yo ku isabato ari n’abayirangije, bose baragenda basanga umuherezabitambo Yehoyada. 10Umuherezabitambo aha abatware b’abasirikare amacumu n’ingabo by’umwami Dawudi, byabaga mu Ngoro y’Uhoraho. 11Abarinzi b’ibwami bahagarara bafite intwaro mu ntoki bakikije umwami, kuva mu ruhande rw’iburyo rw’Ingoro kugera mu rw’ibumoso, hafi y’urutambiro imbere y’Ingoro. 12Nuko Yehoyada asohora umwana w’umwami, amwambika ikamba ry’ubwami, amuha n’ibindi biranga ubwami. Bamwimikisha amavuta, hanyuma abantu bose bakoma mu mashyi biyamirira bavuga bati “Umwami aragahoraho !”
13Ataliya yumvise rubanda rusakuza, agenda abasanga aho bari bari mu Ngoro y’Uhoraho. 14Aritegereza, abona umwami ahagaze hafi y’inkingi y’Ingoro nk’uko byari umuhango usanzwe, abatware n’abavuza amakondera bamuri iruhande, n’abantu bose bo mu gihugu banezerewe kandi bavuza uturumbeti. Nuko Ataliya ashishimura imyambaro ye asakuza ati “Ubugambanyi ! Ubugambanyi !” 15Umuherezabitambo Yehoyada abwira abatware bakuru b’ingabo bategeka abarinzi, agira ati “Nimumusohore mumucishe hagati y’imirongo y’ingabo ! Umukurikira mumwicishe inkota !” Koko rero, umuherezabitambo yari yavuze ati “Umwamikazi ntazicirwa mu Ngoro y’Uhoraho.” 16Bajyana Ataliya bamunyuza mu irembo amafarasi yanyuragamo, bamugejeje ku ngoro y’umwami bamutsinda aho.
17Yehoyada yifatanyije n’umwami n’umuryango wose, agirana isezerano n’Uhoraho kugira ngo umuryango uzabe uw’Uhoraho; umwami n’umuryango nab o bagirana isezerano imbere ye. 18Hanyuma imbaga yose ijya ku ngoro ya Behali, bamenagura intambiro ze zose n’amashusho ye babimaraho; na Matani, umuherezabitambo wa Behali, bamwicira imbere y’urutambiro. Umuherezabitambo Yehoyada atoranya abo kurinda Ingoro y’Uhoraho. (19b)Bavana Yowasi mu Ngoro y’Uhoraho bamujyana mu ngoro y’umwami, yicara ku ntebe y’ubwami. 20Abantu bose bo mu gihugu baranezerwa, umurwa uratuza. Ataliya we bari bamwicishije inkota, mu ngoro y’umwami.
ZABURI (Zab 132 (131), 11, 12, 13-14, 17-18)
Inyik/ Uhoraho yihitiyemo Siyoni, ashaka ko imubera Ingoro.
Uhoraho yarahiye Dawudi,
ni indahiro atazivuguruzaho,
ati “Nzitoranyiriza umwe mu bahungu bawe,
nzamugire umwami uzakuzungura !
“Abahungu bawe nibakomeza isezerano twagiranye,
n’amatangazo nabamenyesheje,
abahungu babo na bo bazicara
ku ntebe yawe y’ubwami ubuziraherezo.”
Kuko Uhoraho yihitiyemo Siyoni,
ashaka ko imubera Ingoro,
ati “Ni yo buruhukiro bwanjye iteka ryose,
ni ho nzatura kuko nabyifuje !
Ni ho nzaturutsa inkomoko ya Dawudi,
nzahakomeze urumuri rw’intore yanjye.
Abanzi be nzabakoza ikimwaro,
maze ikamba rye rizamubengeranireho.”
IBANGONDIRIMBO RIBANZIRIZA IVANJILI (Mt 5, 3)
Alleluya Alleluya
Hahirwa abakene ku mutima, kuko Ingoma y’ijuru ari iyabo.
Alleluya
IVANJILI
+ Matayo (Mt 6, 19-23)
Muri icyo gihe, abigishwa bari bateraniye iruhande rwa Yezu ku musozi, maze arababwira ati 19« Ntimugashakire ubukungu hano mu nsi, aho udusimba n’imungu byonona, aho abajura baca ibyuho bakiba. 20Ahubwo mwizigamire ubukungu mu ijuru, aho udusimba n’imungu bitonona, aho abajura badaca ibyuho ngo bibe. 21Kuko aho ubukungu bwawe buri, ni ho n’umutima wawe uzaba uri. 22Itara ry’umubiri ni ijisho. Niba rero ijisho ryawe ridafite inenge, umubiri wawe wose uzamurikirwa. 23Naho niba ijisho ryawe ari ribi, umubiri wawe wose uzaba mu mwijima. Noneho se niba urumuri rukurimo ruhindutse umwijima, uwo mwijima uzangana iki ! »


text:
Ijambo KOINONIA ni ijambo ryo mu rurumi rw’Ikigiriki riva muri KOINONOS risobanura kwegerana..gusabana. Niryo ryabyaye amagambo tuzi mu cyongereza "Fellowship", " communion". Ni kimwe mu bintu biranga Itorero n’ubwo ubu kigenda kigabanuka. Bituma abasengera hamwe bubaka ubumwe, bakura mu kwizera, bubaka umubano, bagira ababyeyi...
Iki ni kimwe mu kimpa imbaraga zo gukomeza kuba umushumba w’Itorero. Kubona impfubyi tuzishingira, tuzishyurira amashuri zikiga, dushakiraabadafite akazi icyo bakora...dusura ababuze ababo...
Ngaho nimusubire musome iki cyanditswe : Ibyakozwe n’Intumwa 2:42 - Bahoraga bashishikariye ibyo intumwa zigishaga, bagasangira ibyabo, no kumanyagura umutsima no gusenga. Ongera wibaze icyo Itorero rikumariye...n’icyo urimariye.
Fidèle MASENGO, Foursquare Church Kimironko masengof@yahoo.fr


text:
Amakuru arebana no gusura ibiro byacu
Ushobora gusura ibiro byacu n’amacapiro yacu. Dore aho biri n’amasaha yo kuhasura.
Angola
Avenida Talatona 1
LUANDA
ANGOLA
+244 923-166-760
Ushobora kuhasura
Kuwa mbere kugeza kuwa gatanu
8:00 kugeza 11:00 za mu gitondo, na 1:00 kugeza 4:00 z’umugoroba.
Bimara iminota 45
Ibintu by’ingenzi bihakorerwa
Bahindura ibitabo by’imfashanyigisho za Bibiliya mu ndimi umunani, harimo n’ururimi rw’amarenga rwo muri Angola. Bagenzura umurimo wo kubaka amazu y’Ubwami, bakohereza ibitabo mu matorero y’Abahamya ba Yehova asaga 1.600 yo muri Angola.


text:
Nyabihu: barashishikarizwa kurwanya akarengane
Mu rwego rwo kwimakaza imiyoborere myiza, umuyobozi w’intara y’iburengerazuba, Kabahizi Celestin, yasuye akarere ka Nyabihu tariki 18/01/2012, maze abashishikariza kurwanya akarengane aho kava kakagera kandi ibyo bigakorwa mu nzego zose zaba iz’ubuyobozi n’abaturage.
Umuyobozi w’intara y’iburengerazuba yasabye abayobozi kwita ku gukemura ibibazo by’abaturage vuba, bakabegera bakungurana ibitekerezo byatuma batera imbere mu miryango, mu tugari, mu mirenge ndetse no mu karere muri rusange. Yibukije ko ubufatanye bwiza hagati y’abayobozi n’abaturage bubyara umusemburo w’iterambere rirambye.
Kuri uwo munsi hakemuwe ibibazo bitandukanye by’abaturage. Mu bibazo bigera kuri 29 byabajijwe n’abaturage, ibigera kuri 16 byabonewe ibisubizo uwo myanya, ibindi bishyikirizwa inzego zibishinzwe ngo zibikurikirane byihuse.
Abaturage kandi bashishikarijwe kwitabira ibikorwa byahariwe gukorwa mu kwezi kw’imiyoborere myiza nko guhimba imbyino, imivugo, indirimbo bijyanye n’imiyoborere myiza. Abaturage kandi bibukijwe kugumya kwitabira gahunda zo kugira isuku, kurwanya bwaki ku bana bato, kwitabira ubwisungane mu kwivuza n’ibindi.


text:
Nyamasheke: Barasabwa gutanga raporo z’ibiza buri munsi muri Midimar
Abashinzwe imibereho myiza mu mirenge igize akarere ka Nyamasheke barasabwa kujya batanga raporo ku biza bigwirira imirenge bakoreramo buri munsi, ibi bikaba bizafasha minisiteri ishinzwe gukumira ibiza no gucyura impunzi (MIDIMAR) kumenya ibiza bikunda kugaragara ndetse n’uduce bikunda kugaragaramo, bityo hanafatwe ingamba zo kubirwanya no kubyirinda.
Ni muri urwo rwego Midimar yahaye aba bakozi bashinzwe imibereho myiza mu mirenge terefoni zigendanwa bazajya bifashisha batanga aya makuru buri munsi bamenyekanisha niba hari ahabaye ikiza cyangwa se ari amahoro mu mirenge yabo. Ubutumwa bugufi basabwa kohereza buri munsi bugomba kuba bukubiyemo ubwoko bw’ikiza cyabaye, ibyangiritse, ibyo bakoze mu rwego rw’ubutabazi ndetse n’ubufasha bukenewe.
Abashinzwe imibereho myiza nibo bakuriye komisiyo zo kurwanya no gukumira ibiza ku rwego rw’imirenge bakoreramo, akaba ariyo mpamvu aribo bahawe izi terefoni ngo bajye batanga aya makuru ku gihe kuko Midimar iba iyakeneye nk’uko Nyiransabimana Fernande, umukozi ushinzwe imenyekanisha n’imicungire y’ibiza muri Midimar yabivuze.
Nyiransabimana yavuze ko aba bakozi bafite mu nshingano guharanira imibereho myiza y’abaturage kandi haramutse hari abagwiririwe n’ibiza ya mibereho myiza iba yahungabanye.
Nyiransabimana yibukije ko iyi komisiyo yo kurwanya ibiza ku mirenge ishinzwe no kureba ibikunda kubagwirira ndetse bakanategura ingamba z’uburyo babirwanya.


text:
Ubuhamya: Musabwamana Viviane aravuga ahakomeye Imana yamukuye ikamurokora urupfu
Yanditswe na Ntirushwa Anaclet August 8, 2017
Musabwamana Vivine aratanga ubuhamya bw’uko yatabaje Imana ikamutabara nyuma yaho yaramaze gukora impanuka ikomeye. Nkuko abivuga mu buhamya bwe, hari ku wa gatandatu tariki 23 Nyakanga 2016 ubwo yakoraga impanuka […]
Musabwamana Vivine aratanga ubuhamya bw’uko yatabaje Imana ikamutabara nyuma yaho yaramaze gukora impanuka ikomeye.
Nkuko abivuga mu buhamya bwe, hari ku wa gatandatu tariki 23 Nyakanga 2016 ubwo yakoraga impanuka ikomeye ngo kuri we yumvaga ari we munsi wa nyuma ,kuko yaje kubagwa yumva kuko nta kinya cyabashije kuboneka. Nyuma yaho ikinya cyaje kuboneka bakomeza kumubaga gusa ngo ntiyashoboraga guhagarika amarira yatembaga nkímigezi ku matama ye .
Musabwamana aravuga uko yatabaje Imana.
Ati” Mvuye muri operating room(mu cyumba babagiramo kwa muganga) nafatanye ibiganza nabo twarikumwe nsenga ngira nti”Mana Ijambo ryawe rimbwira ko imibabaro yacu wayikoreye none rero Mana ndakwinginze twara ubu bubabare kandi unkuremo ubwoba,Amen” ”
Yakomeje avuga wakwizera Imana cyangwa utazi niba uyizera gusa irakora (Imana),avuga ko yahise yumva gukora kw’Imana kuko muri ako kanya yahise atangira kuganira n’abo bari kumwe nkúwakize.
Yagize ati” mubyukuri ushobora kuba wizera Imana cg se utazi niba uyizera ariko uwo munsi numvishe gukorwaho nayo bidasazwe muri uwo mwanya ntangira gutera story abo twarikumwe ndetse kwa muganga bahise baduserera tujya I Kigali”
Akomeza avuga ko yagiye I Kigali muri CHUK bakanga ku mwakira kuko hari hamaze kuba indi mpanuka ,ngo ibitanda byari byuzuye ho indembe ,
Ati” Twageze i Kigali nka sayoya zijoro duhitira CHUK batubwirako batanyakira bafite indebe nyishi kuko ngo hari hamaze kuba indi accident baba ariho bajyana indembe, batubwira kuzagaruka kuwambere;ubwo niko ndi kubyimba kuko twageze sambiri utamenya isura yajye iyariyo,Kubwa amahirwe twaje kubona umuganga ku Gisozi aramfasha.”
Viviane avuga ko nyuma yaho yatangiye urugendo rwamezi 3 atava mu rugo gusa,anavuga amasomo yakuye muri ibyo bihe bigoye yanyuzemo.
Avuga ko muri ibyo bihe byose yize ibintu byinshi birimo ko iyo utabaje Imana igutabara,ndetse ko ahri ubundi buryo wakoresh akugirango wishime.
Yagize ati” *Iyo utabaje Imana Iragutabara byatwara igihe cyangwa se bikaba mugihe gito gusa Iraza.
*Burya wanezerwa, umunsi warangira udakoreshe(computer,telephone,radio nibindi nkibyo) dukunda turi beshi cyane ko ntaribyemerewe.”
Mu gukomeza avuga amasomo yize muri byo bihe byose yagiye yifashisha amagambo yo muri Bibiliya nka:
*Imigani 21:1*Umutima w’umwami uri mu kuboko k’Uwiteka,Awuganisha aho ashatse hose nk’uyobora amazi mu migende yayo.*
Aragira ati Imana itabishate ntiwabona n’úgusura.
akomeza avuga ati”-Imana Itabishatse ntamuntu wabona ugusura.kuko mugihe narwaye nasuwe nabantu beshi pe ariko muribo harimo abo ntarinzi twabaga mu ma groupe amwe y’ivugabutwamwa atandukanye ya kumva inkuru yajye Mwuka Wera akamwemezako agomba kunsura,erega hari nishuti twahoranaga ariko zitabashije kungeraho.”
Musabwamana Viviane asoza avuga ko ikiruta byose yize ari uko ijambo rimwe ry’Imana ryatuma ubaho kandi ukarema,
Ati” Nize byinshi ntabwo nabirangiza ariko icyiruta ibindi nize nuko Ijambo rimwe gusa rivuye ku Mana ryatuma ubaho kandi ukanarema ubuzima mubandi.Abansuye barabizi”
Asoza asaba buri wese gukomera ku kwizera kwe ,anashishikariza woe utafite ukwizera kukugira ,nkuko tubisanga , Imigani 23:23 Gura ukuri ntuguranure,Gura ubwenge no kwigishwa n’ubuhanga.
@ibyiringiro,Nshungu Raoul


text:
Ku wa 23 Werurwe mu mwaka wi 2007, i Kigali, hateraniye inama nyunguranabitekerezo, y’inama y’igihugu y’abagore. Iyo nama, yateguraga kwibuka abazize genocide yo mu mwaka wi 1994, ku nshuro ya 13.
Insanganyamatsiko yo kwibuka genocide ku nshuro ya 13 igira iti ‘Twibuke genocide twita ku bacitse ku icumu, duharanira ubutabera’
Mu kiganiro yagejeje ku bitabiye iyo nama, Minisitiri w’urubyiruko, umuco na siporo, Bwana Habineza Joseph, yagarutse kuri iyo nsanganyamatsiko, asaba Abanyarwanda kumva ko igikorwa cyo kwibuka kireba buri wese, aho ari hose, aho kugiharira abacitse ku icumu n’abanyepolitiki gusa.
Minisitiri habineza, yongeyeho ko ibyo bifasha buri Munyarwanda guhangana n’ingaruka mbi za genocide, ndetse agahora arwanya ko yakongera kuba mu Rwanda.
Tubabwire ko, umuhango wo gutangiza icyumweru cyo kwibuka genocide ku nshuro ya 13, uzabera ku rwego rw’igihugu, i Murambi mu ntara y’amajyepfo, ku ya 7 Mata 2007.


text:
Inyandiko ikurikira yahinduwe mu Kinyarwanda na Shaba Erick Bill, Umunyamakuru ku IGIHE.
com kuko iy’umwimerere iri mu Cyongereza: Ndashaka gushimira Julius Mutarambirwa ku bw’ inyandiko ye yise ”Kayumba Nyamwasa yananiwe kwikuraho imikoranire gahati ye na FDLR”, yasohotse muri The New Times yo kuwa 5 Werurwe 2011.
Nk’uko Mutarambirwa yabigaragaje neza “Hari amakuru afatika y’ iperereza agaragaza ko hari mikoranire hagati ya Kayumba Nyamwasa, bagenzi be na FDLR, indi mitwe itavuga rumwe na leta n’ abantu ku giti cyabo, ababatera inkunga ndetse n’ ababashigikiye.
Ikindi kandi, ayo makuru ashimangirwa n’ abahoze muri FDLR, bakemera gushyira intwaro zabo hasi ku bushake bagataha; ndetse n’ ibyatangajwe muri raporo y’ Akanama k’ Umutekano mu Muryango w’ bibumbye.
Sinabasha kugaragaza ishusho y’ imyitwarire ya Kayumba Nyamwasa neza kurusha uko Mutarambirwa yabigenje. Gusa ndashaka gufasha Mutarambirwa kongeraho ko Kayumba ari umuntu wikunda kandi uharanira inyungu ze bwite, udashobora kurwana intambara igaragara.
Ntibitangaje ko abambari be bibasiraga inzirakarengane z’ abaturage bakoresheje gerenade. Ubwo Mutarambirwa yavugaga ku birego, ubwiregure ndetse n’ ibitekerezo bidafatika bya Kayumba na Karegeya, akoresheje imyifatire y’ ubugome ya Kayumba; yibagiwe kuvuga ku mateka n’ imyifatire ya Rudasingwa.
Bamwe muri twe bagize ibyago byo kwigana na Rudasingwa muri Kaminuza ya Makerere ndetse tukabana nawe mu nzu (ahahoze hitwa Lumumba Hall), turakibuka uburyo Rudasingwa, wahoraga
utuje, witonda agaragaza n’ ubuziranenge mu maso he, yaje guhinduka umuriganya, umubeshyi ndetse nyuma yaho akaza gutoroka Ishuri ry’ Ubuvuzi rya Makerere (Makerere Medical School), akiri mu mwaka wa kabiri. Bamwe muri twe baracyaterwa ubwoba n’ igikorwa yitekerereje we ubwe ndetse akanagikora, cyaje kumuhesha akabyiniriro ka ‘REDCOM’. Ni nde wakwizera umuntu wagize atya, mu mwaka w’ 1982 agatera ubwoba(blackmail) abanyeshuri bagenzi be b’ Abanyarwanda, bene wabo ndetse n’ abacuruzi b’ Abanyarwanda babaga I Kampala, abasaba kwishyura akayabo k’ amafaranga, yiyise Bwana REDCOM CX-1200, agamije gusa kwironkera umutekano? Ibyo Rudasingwa yakoraga
mu myaka ya za 1980 birasa neza neza n’ ibyo abashimusi (pirates) bari gukora ku nkengero z’ Inyanja y’ Abahinde. Itandukaniro rihari gusa ni uko nta muntu yafasheho bugwate.
Rudasingwa ni umuhanga cyane mu guhisha ubugome bwe, ni nayo mpamvu gahunda y’ ibikorwa bye by’ ubugome yavumbuwe, ari uko bamwe mu bo yateraga ubwoba bishyuye inshungu (ransom).
Ni nde wakwizera umuntu watorotse Ishuri ry’ Ubuvuzi rya Makerere mu mwaka w’ 1982 agahungira muri Kenya, yiyambitse uruhu rwo kuvuga ngo arahigwa n’ ibikorwa by’ inzego z’ umutekano?
Impunzi z’ Abanyarwanda zabaga muri Kenya, harimo n’ umuvandimwe we Gerald Gahima, baribuka uburyo impuhwe bagiriye Rudasingwa zayoyotse nyuma yo kuvumbura ko yahunze igihugu cya Uganda kubera igikorwa cya REDCOM yakoze abitewe n’ amadeni y’ indengakamere yagushijwemo n’ ubuzima
burenze kandi buhambaye, butari bufite aho buhuriye na busa n’ ubushobozi bwe.
Abakoranye nawe mu Rwanda ndetse no muri Leta Zunze Ubumwe za Amerika mu nzego zitandukanye, baracyavuga ibikorwa bye bigayitse ndetse n’ imico ye yo kwikunda no guharanira inyungu ze bwite.
Ku rundi ruhande, abakuranye nawe by’ umwihariko bene wabo, bemeza ko Rudasingwa afite ibibazo byo mu mutwe, bikomoka ku mateka ye ababaje ndetse n’ imikurire ye.
Ibi byaba ukuri cyangwa ntibibe byo, amateka ya Rudasingwa yuzuyemo utubazo twinshi (question marks), bituma ubunyangamugayo bwe buba ubwo kwibazwaho. Kandi ubwo, uyu ni umuntu wirirwa avuga ndetse yandika kandi yigira nk’ umwere, umukiranutsi ndetse nk’ ufite igisubizo cy’ ibibazo
by’ u Rwanda. Ibi byose Rudasingwa abikora mu rwego rwo kugusha neza (to appease) abanyamahanga bamuyoboye ndetse na bamwe mu Banyarwanda batishimye, aho aba ategereje ko bamuha ibyangombwa (some handouts).
Umuvugizi w’ Ingabo z’U Rwanda,
Lt Col Jill Rutaremara


text:
Ese wagombye kwemera Ubutatu?
Abantu barenga miriyari ebyiri ku isi, bavuga ko ari Abakristo. Abenshi muri bo bari mu madini yigisha Ubutatu. Iyo nyigisho ivuga ko Data, Umwana n’umwuka wera bagize Imana imwe. Inyigisho y’Ubutatu yaje kwemerwa ite? Ariko hari ikindi kibazo cy’ingenzi. Ese iyo nyigisho ihuje na Bibiliya?
BIBILIYA yarangije kwandikwa mu kinyejana cya mbere. Inyigisho zaje kuvamo iy’Ubutatu zatangiye guhimbwa mu wa 325, mu nama yabereye mu mugi wa Nicée muri Aziya Ntoya, ubu hakaba hitwa Iznik muri Turukiya. Icyo gihe hari hashize ibinyejana birenga bibiri Bibiliya irangije kwandikwa. Hari inkoranyamagambo y’Abagatolika yavuze ko Inama yabereye i Nicée ari yo yasobanuye bwa mbere inyigisho za kiliziya, hakubiyemo iyerekeye Imana na Kristo. Ariko se kuki icyo gihe ari bwo bibutse ko ari ngombwa gusobanura ibyerekeye Imana na Kristo, nyuma y’imyaka ibariwa mu magana Bibiliya irangije kwandikwa? Ese ni ukuvuga ko Bibiliya idasobanura neza izo ngingo z’ingenzi?
ESE YESU NI IMANA?
Igihe Constantin yabaga umwami w’Ubwami bw’Abaroma, abiyitaga Abakristo icyo gihe ntibavugaga rumwe ku birebana n’isano iri hagati y’Imana na Kristo. Baribazaga bati “ese Yesu ni Imana cyangwa yaremwe n’Imana?” Kugira ngo Constantin akemure icyo kibazo yatumije abayobozi ba kiliziya mu nama yabereye i Nicée. Ntiyari agamije kumenya ukuri ku birebana n’iyo nyigisho, ahubwo yashakaga ko idini ridateza amacakubiri mu bwami bwe.
“Kuri twe hariho Imana imwe, Data.”
Constantin yasabye ba musenyeri babarirwa mu magana bari bitabiriye iyo nama kuganira kuri icyo kibazo bakagifatira umwanzuro bahurijeho, ariko ntibabyumvikanyeho. Nyuma yaho yahaye abari muri iyo nama igitekerezo cyo kumvikana ku nyigisho ivuga ko Yesu “asangiye kamere” (homoousios) na Se. Iryo jambo ridashingiye kuri Bibiliya, ahubwo rikaba rishingiye kuri filozofiya ya kigiriki, ni ryo ryaje kuvamo inyigisho y’Ubutatu, yaje kuba imwe mu nyigisho z’ibanze za Kiliziya. Koko rero, mu mpera z’ikinyejana cya kane inyigisho y’Ubutatu yari yarahawe ibisobanuro ifite ubu, harimo n’ibivuga ko umwuka wera ari umuperisona wa gatatu mu bagize ubutatu.
KUKI IBYO BYAGOMBYE KUGUSHISHIKAZA?
Yesu yavuze ko “abasenga by’ukuri bazasengera Data . . . mu kuri” (Yohana 4:
Icya mbere ni uko nta hantu na hamwe Bibiliya ikoresha ijambo “Ubutatu.” Icya kabiri, Yesu ntiyigeze avuga ko angana n’Imana. Ahubwo yasengaga Imana (Luka 22:
Icyo inyigisho zemerejwe mu nama yabereye i Nicée zivuga:
“Twemera . . . Nyagasani Yezu Kristu . . . ko asangiye kamere na Data, ni Imana yavuye ku Mana, ni Urumuri rwavuye ku rundi, Imana y’Ukuri yavuye ku Mana y’Ukuri.”
Icyo Bibiliya ibivugaho:
Yesu yaravuze ati ‘Data aranduta.’
—Yohana 14:28. *
Nanone, yaravuze ati “ngiye kwa Data, ari we So, ku Mana yanjye ari yo Mana yanyu.”
—Yohana 20:17.
“Kuri twe habaho Imana imwe, ari yo Mubyeyi.”
—1 Abakorinto 8:6.
“Nihasingizwe Imana, Se w’Umwami wacu Yezu Kristu.”
—1 Petero 1:3.
“Dore ibyo Amen [Yesu], . . . intangiriro y’ibyo Imana yaremye avuga.”
—Ibyahishuwe 3:14, Bibiliya y’Ubuhinduzi bw’Isi Nshya. *
^ par. 13 Amagambo aberamye ni twe twayanditse dutyo. Uretse aho byavuzwe ukundi, imirongo yatanzwe aha yose yavanywe muri Bibiliya Ntagatifu.
^ par. 17 Igitabo cy’imfashanyigisho ya Bibiliya cyitwa Ni iki mu by’ukuri Bibiliya yigisha?, kirimo amasomo abiri. Irya mbere rigira riti “Ukuri ku byerekeye Imana ni ukuhe?” naho irya kabiri rikagira riti “Yesu Kristo ni nde?” Abahamya ba Yehova bashobora kuguha icyo gitabo cyangwa ukagisomera kuri www.jw.org/rw.


text:
Ndagisha inama ni twa Anita, maze igihe mbana na papa mu rugo, kandi papa wanjye ndamukunda cyane.
Mbana na papa twenyine mere ntaba mu rugo kuko akora mu ntara, kandi twe twibera mu mujyi.
Papa wanjye numva mukunze ku buryo numva twaryamana ,muha care zose zishoboka; nkambara utumini nkabonako yafashwe rwose, ariko akiyumanganya kuko wenda abona ndi umwana we.
Iyo dusangira mureba akana ko mujisho agahaguruka akajya kuryama nanjye nkabura amahoro nkumva mushaka pe kuburyo ndara ntasinziriye kubyikuramo byaranze.
Nzakore iki ko byananiye kubyikuramo, nanjye sinzi impamvu ibitera pe?
Ibitekerezo
pole mama kd ubwutarabikora garukiraho gusa mpamagar nkufash 0725930040 Kanda hano umusubize
Umubyeyibitewe nuko uramarasoye kumukundaningombwa gusa ntibyemewe kumurarikira gusa birerekanako ugeze mugihe cyubukure shakuwawe muzabana kandi biroroshye abasore turahari kandi bitaruburyarya wabonuwawe ugashira iryorari ahubwo gabanya kumukaressa kuko nawe aragushaka mutazicuza bitagishobitse kandi ntiwaba ukibonyumugabo. Kanda hano umusubize
aho gusambana naso washaka umusore ibigukemurira kandi nagufasha 0728001400 Kanda hano umusubize
yoooo disi pole ubyikuremo kuko yaba aramahano mpamagara kuri 0726308267 nkwihere Umusore ukumara irari ufite Kanda hano umusubize
ahokugirangoukoreamhnowashakauwawemugab Kanda hano umusubize
AHUBWO REKA NKUSHAKIRE UMUGABO WAWE KUKO URAFITWE Kanda hano umusubize
inama namugira nukwegera abanyamase ngesho Kanda hano umusubize
mukuri mukobwa ufite ikibazo,gikomeye cyane umwuka uguhata kuryamana naso urenze uwo kurarikira abasore .umuvumo ukuri mu maraso Hungira kubashumba bagusengere naho numwuka mubi u kuriho,urashaka kuzatera so kugendana ipfunwe,aziko yarongoye umukobwa we nanyina njye ntibinshimishije nukuri,umuryango wanyu Bose Niko bizabagendekera,niba utari uzi icyitwa umuvumo ugiye kugihamagara,sibyo gusa hari nibindi uzabona,Shaka umugabo birangire,naho ibikuroha kuri so,ube ubyitaje naho nutumvira tegereza uzabona Kanda hano umusubize
mukuri mukobwa ufite ikibazo,gikomeye cyane umwuka uguhata kuryamana naso urenze uwo kurarikira abasore .umuvumo ukuri mu maraso Hungira kubashumba bagusengere naho numwuka mubi u kuriho,urashaka kuzatera so kugendana ipfunwe,aziko yarongoye umukobwa we nanyina njye ntibinshimishije nukuri,umuryango wanyu Bose Niko bizabagendekera,niba utari uzi icyitwa umuvumo ugiye kugihamagara,sibyo gusa hari nibindi uzabona,Shaka umugabo birangire,naho ibikuroha kuri so,ube ubyitaje naho nutumvira tegereza uzabona Kanda hano umusubize
Wampaye Gahunda Nkaza Nkaguswera Kanda hano umusubize
Sha uzabivemo numuvumo ahubwo waza tukajya duhana izo care Kanda hano umusubize
uwomukobwamuzamumpetuvugane ter 0722111971 Kanda hano umusubize
ihangane pe ujye usenga Imana Izagufasha Kanda hano umusubize
sh dabord watewe nabazinu kbx kuki ntaho ibyonigeze mbyumva kbx ariko nkubwo pp wawe aguteyunda wabyitwaramo gute ese aramutse yaranduye akakwanduza wabigenzute 0781954914 umpamagare nzakugirinama byumwihariko kbx .ok Kanda hano umusubize
Ihangane Ntakundi Byagenda Ahubwo Icyiza Washaka Umuhungu Muryamana Naho Papawawe Ntibya Shoboka Binasho Botse Byaba Biretse Nabi cyane Murakoze Mugire Amahoro Y Imana Kanda hano umusubize
Mbega abakobwa Bo mwisi yanyuma?ndumiwe p sha inama naguha ahubwo jyagushakira ahandi ureke umusaza wana® Kanda hano umusubize
Mbega abakobwa Bo mwisi yanyuma?ndumiwe p sha inama naguha ahubwo jyagushakira ahandi ureke umusaza wana® Kanda hano umusubize
mbega so ngo aragendesha! Kanda hano umusubize
UMVA MUKOBWA REKA KUGUMYA GUTEGA IYO MITEGO YAWE SO KUKO AYO NAMAHANO URWOLUKUNDO RWOGUKOLANA NASO IMIBONANO NTABWO ARURUKUNDO AHUBWO BIGALAGALA KO HALAHANDI WAMENYEYE GUKOLA IYO MIBONANO KOMEZA UJYE AHO ALIKO ULEKE UMUSAZA KUBELAKO BIBAYE LIMWE BYABA BILANGIYE WABA UBAYE UMUGOLE WAKABILI KULI NYOKO ISO NTIYAZONGELA KWIFUZA NYOKO NIYO YABA ALAHO BANZA WIBAZE NAWE Kanda hano umusubize
Jenumva Yoja Kuband Imarayaziriho,akareka Uwomusaza Kanda hano umusubize
ICIHUTIGWA,N ARONDER ABAKOZI,B IMANA.ABANZE YIHANE.HAM ASENG IMANA,IMUH UWIWE.IMAN IMUTABARE! Kanda hano umusubize
Waje Nkakunya Inkutiya Zitoha Aho Kugirango So Akunyaze Ibaze? Kanda hano umusubize
Nakugira Inama yogusa abasenga bakakugira inama isumba izindi Kanda hano umusubize


text:
ISOMO RYA MBERE
Igitabo cya mbere cy’Abami (1 Bami 11, 29-32; 12, 19)
Ku ngoma y’umwami Salomoni, Yerobowamu yari umutware w’abanyamirimo mu muryango wa Efurayimu n’uwa Manase. 11,29Igihe Yerobowamu yari avuye i Yeruzalemu, umuhanuzi Ahiya w’i Silo yamusanze mu nzira ; bombi bari bonyine ku gasozi, Ahiya viteye igishura gishya. 30 Ahiya yiyambura cya gishura gishya yari yambaye, agicamo ibitambaro cumi na bibiri. 31 Hanyuma abwira Yerobowamu ati « Fata ibitambaro cumi, kuko Uhoraho, Imana ya Israheli yavuze ati “Dore ngiye kunyaga Salomoni Ubwami mbuguhemo imiryango cumi. 32N’umuryango umwe azasigarana bizaba bitewe n’uko nzaba ngiriye umugaragu wanjye Dawudi, n’umurwa wa Yeruzalemu nitoranyirije mu miryango yose ya lsraheli.” » 12,19lsraheli yose igandira ityo inzu ya Dawudi kugeza n’ ubu.
ZABURI (Zab 81 (80), 10-11ab, 12-13, 14-15 )
Inyik/ Dutege amatwi ijwi ry’Uhoraho, Imana yacu.
« lwawe ntibakabe imana yindi ,
ntugapfukamire imana y’inyamahanga!
Ndi Uhoraho, Imana yawe,
yakuvanye mu gihugu cya Misiri.
« Nyamara umuryango wanjye ntlwumvise ijwi ryanjye,
kandi Israheli ntiyanyumvira ;
nuko mbarekera ubugundire bw’umutima wabo,
ngo bikurikirire ibyifuzo byabo.
« Iyaba ariko umuryango wanjye wanyumvaga!
Iyaba lsraheli yagenderaga mu nzira zanjye,
mu kanya gato nakubita abanzi bayo,
ngacyamurira ikiganzakubayirwanya! »
IBANGONDIRIMBO RIBANZIRlZA IVANJILI (Zab 51 (50). 17)
Alleluya Alleluya.
Nyagasani, bumbura Umunwa wanjye,
maze akanwa kanjye gatangaze ibisingizo byawe.
Alleluya
IVANJILI
+ Mariko (Mk 7,31-37)
Muri icyo gihe, 31Yezu ava mu gihugu cya Tiri yambukiranya igihugu cya Sidoni, agaruka ku nyanja ya Galileya yerekeje kuri Dekapoli. 32Nuko bamuzanira igipfamatwi kidedemanga, baramwinginga ngo amuramburireho ibiganza. 33 Amuvana muri rubanda, amujyana ahitaruye, ashyira intoki ze mu matwi ye, nuko acira amacandwe ayamukoza ku rurimi. 34Hanyuma yubura amaso ayerekeje ku ijuru, asuhuza umutima ati «Efata», bikavuga ngo«Zibuka». 35Ako kanya amatwi arazibuka, n'ururimi rwe ruragobodoka maze atangira kuvuga neza. 36Maze Yezu abihanangiriza kutagira uwo babibwira, nyamara uko abihanangiriza akaba ari ko barushaho kubyamamaza. 37Bagatangara cyane bakavuga bati " Byose yabikoze neza ; atuma ibipfamatwi byumva n'ibiragi bivuga. »


text:
ISOMO RYA MBERE
lbaruwa ya Mutagatifu Yakobo Intumwa (Yak 4, 1-10)
Bavandimwe, 1amakimbirane akomoka he? Cyangwa se intambara muri mwe zituruka he? Aho ibyo byose ntibyaba bituruka ku byifuzo byanyu, birwanira mu myanya y’umubiri wanyu? 2Murararikira, ariko ntimugire icyo mutunga; muri abicanyi n’abanyeshyari, nyamara nta cyo muronka; murarwana kandi mukavurungana, ariko ntimugire icyo mugeraho kuko mutazi gusaba. 3Murasaba ariko ntimuronke, kuko ugusaba kwanyu nta kindi kugamije uretse gutagaguza ibyifuzo byanyu.
4Mwa basambanyi mwe, ntimuzi se ko kuba incuti y’isi ari ukuba umwanzi w’Imana? Ushaka kuba incuti y’isi, aba abaye umwanzi w’Imana. 5Muratekereza se ko Ibyanditswe byandikiwe ubusa, aho bigira biti «Imana ikunda cyane umwuka wayo yadushyizemo?» 6Nyamara Imana iduha ingabire yisumbuyeho, kuko Ibyanditswe bigira biti «Imana yima abirasi, ariko abiyoroshya ikabagirira ubuntu.» 7Nimuyoboke rero Imana; mwiyime Sekibi maze azabahungire kure. 8Nimwegere Imana, na Yo izabegera. Banyabyaha, nimusukure ibiganza byanyu; namwe bantu b’imberabyombi, musukure imitima yanyu! 9Nimubabazwe n’amagorwa yanyu, mujye mu cyunamo kandi murire; igitwenge cyanyu kibe amarira, n’ibyishimo byanyu bihinduke umubabaro. 10Nimwicishe bugufi imbere ya Nyagasani, maze azabashyire ejuru.
ZABURI (Zab 55 (54),7-8, 9-10a, 10b-11a, 23)
Inyik/ Tura umuzigo wawe uwukorere Uhoraho,
na we azagutera inkunga.
Iyaba nari mfite amababa nk’ay’inuma,
kugira ngo nigurukire nshake aho mpungira.
Koko nahungira kure,
ijoro nkarirara mu butayu.
Nagira bwangu nkahasanga ubuhungiro,
bundinda umuyaga w’inkubi!
Nyagasani, sobanya amagambo y’abanzi banjye,
boye guhuza lmvugo.
Kuko nduzi urugomo n’intonganya,
byabaye urudaca mu mugi,
bigakomeza kwiyongera ku nkike zawo umunsi n’ijoro!
Tura umuzigo wawe uwukorere Uhoraho,
Na we azagutera inkunga;
ntazemera ko intungane ihungabana na rimwe.
IBANGONDIRIMBO RIBANZIRIZA IVANJILl (Ga16,14)
Alleluya Alleluya.
Nta kindi twakwiratana kitari umusaraba wa Nyagasani!
Ni wo iby’isi bitubambiweho, natwe tukaba tubibambiweho.
Alleluya.
IVANJILI
+ Mariko (Mk 9, 30-37)
Muri icyo gihe, 30Yezu yambukiranya Galileya ari kumwe n’abigishwa be, ariko ntiyashakaga ko babimenya. 31Yigishaga abigishwa be ababwira ati «Umwana w’umuntu agiye gushyirwa mu maboko y’abantu, bakazamwica, ariko yamara gupfa akazazuka ku munsi wa gatatu.» 32Iryo jambo ariko ntibaryumva, batinya no kumubaza. 33Nuko bagera i Kafarinawumu. Bari mu nzu Yezu arababaza ati «Mu nzira mwajyaga impaka z’ iki?» 34Baraceceka, kuko mu nzira bari bagiye impaka zo kumenya umukuru muri bo. 35Amaze kwicara ahamagara ba Cumi na babiri, arababwira ati: «Ushaka kuba uwa mbere azigire uwa nyuma muri bose, abe n’umugaragu wa bose.» 36Nuko afata umwana amuhagarika hagati yabo, aramuhobera, arababwira ati 37«Umuntu wese wakira umwana nk’uyu nguyu ari jye abigirira, ni jye aba yakiriye. Kandi unyakira wese si jyewe aba yakiriye, ahubwo aba yakiriye Uwantumye.»


text:
Bimwe mu biranga ba Eustache
Eustache ni umuntu uzi gucunga umutungo, iyo yiyemeje kugira icyo akora aba yumva nta cyamukoma mu nkokora, abasha kuyobora, arashishoza kandi ahorana ibakwe.
Akunda kwigenga , ni umunyamatsiko kandi abasha gukomeza ubuzima aho yaba yisanze hose.
Eustache akunze kwigaragaza uko atari, akigaragaza nk’umuntu w’umunyamahoro kandi atariko biri, akigira umukene ari umukire.
Ni umunyambaraga, azi gukora imirimo y’ingufu, ni umuhanga no mu ishuri arabigaragaza, ibyo bigatuma asa n’uwiyemera kuko atajya atsindwa mu byo yiyemeje gukora.
Ni umuntu uba uzi imikino itandukanye kandi ikamuhira akaba ikirangirire.
Akunda gutembera, gusura ibyiza nyaburanga ibyo bigatuma yumva yishimiye ubuzima.
Ni umuntu ukunda impinduka mu bikorwa aho kuba mu magambo, niyo akiri umwana ababyeyi be baba bagomba kumwitaho bakamugaragariza urukundo kuko usanga aba yumva asa n’udakunzwe bikaba byatuma yigunga.


text:
Inzoga bakunze kwita Suruduwire (Sealled well) yasabiwe gukomanyirizwa no gushyirwa ku giciro cyo hejuru mu rwego rwo gukumira imbaga y’abanyarwanda bayinywaga nyuma yo kugaragara ko iyi nzoga yangiza ubuzima bwa benshi kandi biganjemo urubyiruko. Iby’iri komanyirizwa ry’izi nzoga bishobora gukora kuri benshi cyane ko usanga umubare munini unywa izi nzoga uvuga ko ziba ziri kugiciro cyo hasi kandi zibafasha kumererwa neza mu buryo bworoheje
Iby’ikomanyirizwa ry’iyi nzoga byasabwe kuri uyu wa kabiri tariki 19 Ukuboza 2017 mu nama y’Umushyikirano iteraniye I Kigali ku nshuro yayo ya 15 aho muyobozi w’Itorero ry’Igihugu akaba n’Umutoza mukuru w’intore Hon. Bamporiki Edouard yavuze ko iyi nzoga ikomeje kwangiza ubuzima bwa benshi biganjemo urubyiruko
Bamporiki wavuze ko usanga umuntu wanyoye iyi suruduwire imwangiriza ubuzima kandi impamvu ituma benshi bakunda kugura izi nzoga ngo ni uko zigura amafaranga make cyane aho usanga agacupa kamwe kagura amafaranga 200 bityo benshi mu bagura izi nzoga bakaba ari rwa rubyiruko rwanga gukora ahubwo rukigira mu biyobyabwenge
Bamporiki yavuze ko no mu Nteko Ishinga Amategeko bakunze kugaruka cyane kuri izi nzoga n’ubryo zacibwa ati “Mu Nteko Ishinga Amategeko abagera kuri 90% bose twari twavuze ko n’ubwo izi nzoga zaba zisora menshi ariko ziteye ikibazo gikomeye ari naho twahereye tuvuga ko Nyakubahwa Perezida (Perezida Kagame nawe wari muri iyi nama y’Umushyikirano 2017) ko mwadufasha kureba icyakorwa rwose iyi nzoga ni ikibazo gikomeye ku rubyiruko”
Yakomeje agira ati “Ngewe numvaga niba koko zitanga imisoro myinshi izi nzoga zashyirwa kugiciro cyo hejuru cyane ku buryo umuntu azajya yirirwa akorera ayo mafaranga byibuze akaza kuzinywa ari uko yakoze kuko ubusanzwe amafaranga 200 zigura nta muntu utayabona niyo mpamvu usanga abazigura ari bamwe baba batagiye ku kazi”
Muri 2015, ikigo cy’igihugu cy’imisoro n’amahoro, Rwanda Revenue Authority cyari cyavuze ko iyi nzoga ishobora kujya igura hagati y’amafaranga y’u Rwanda 1000Frw na 2000Frw ivuye kuri 250Frw yagurwaga muri icyo gihe cyane ko kuri ubu iyi nzoga igura amafaranga magana abiri y’u Rwanda (200Frw) Bamporiki yasabye ko siruduwire zakomanyirizwa


text:
Inyungu babona kuri Pariki y’Ibirunga yatumye bayibungabunga
Bamwe mu batuye mu Karere ka Nyabihu bagiraga uruhare mu kwangiza Pariki y’Ibirunga, ni bo basigaye bayibungabunga kubera kugerwaho n’inyungu itanga.
Ni nyuma y’uko Ikigo cy’Igihugu gishinzwe Iterambere (RDB) gisigaye kibasangiza ku mutungo uva mu bukerarugendo, kibakorera ibikorwa bitandukanye bibateza imbere birimo amashuri.
Uwitwa Nizeye uyituriye avuga ko abenshi bumvaga ko inyungu ari ukujya gushakamo inka n’utundi tunyamaswa, bakibwira ko ubukerarugendo ari ubwa leta gusa nta ruhare babufitemo.
Agira ati “Ubungubu ibikomoka ku bukerarugendo bigera ku baturage, tubonamo inyungu zigaragara koko. Amashuri aragaragara, gutera inkunga kwa RDB biragaragara. Leta yazanyemo itandukaniro rikomeye cyane.”
Manirabaruta Charlotte nawe avuga ko mbere ubukerarugendo bwafatwaga nk’ubw’abanyamahanga bazana amadevize, akagirira akamaro leta gusa.
Manirabaruta avuga ko bitewe na 5% by’ibikomoka ku bukerarugendo RDB ibasangiza, bashoboye kubona amashuri, ibigega by’amazi no korozwa amatungo, bituma barushaho kwibona mu bukerarugendo.
Kuri ubu biyemeje gukumira ba rushimusi n’abandi bakwangiza parike, kandi bakazakomeza kuba ijisho mu kubungabunga parike, bakumira uwayangiza wese.
Kaliza Belise umuyobozi ushinzwe ubukerarugendo muri RDB, ashimira abaturage ku buryo bazamuye imyumvire mu bukerarugendo no kubungabunga amapariki.
Ati “Hari byinshi abaturage bakora. Nibo badufasha gusana urukuta twakoze iyo tugize nk’ibyago rugasenyuka. N’inyamaswa iyo zivuye muri Parike badufasha hamwe n’inzego z’umutekano kuzisubizayo. Imyumviye yarahindutse kandi iracyakomeza guhinduka.”
Uyu mwaka hatashywe ibigo by’amashuri bitatu bifasha abaturage harimo ikigo cya Gatebe hafi ya Pariki y’Akagera, icya Kanyove hafi ya Pariki y’Ibirunga n’icya Gisakura kiri hafi ya Pariki ya Nyungwe. Byakozwe hitegura igikorwa cyo kwita izina ingagi kizabera i Musanze tariki 2 Nzeri 2016.
RDB ivuga ko ibikorwa byo gusangiza abaturage umutungo ukomoka ku bukerarugendo bimaze gutwara agera kuri miliyari 1,6Frw kuva byatangira gukorwa muri 2006.


text:
Akarere ka Kamonyi katangiye igikorwa cyo gutanga ibyemezo bya burundu by’ubutaka
Icyo gikorwa cyabaye kuri uyu wa mbere tariki ya 23 Mutarama 2012, kibera mu murenge wa Nyarubaka. Abaturage bari bitabirie icyo gikorwa bishimiye agaciro gahawe ubutaka bwabo bakaba biteguye kububyaza umusaruro.
Usabyimana Jean Chrisostome utuye Akagari ka Ruyanza, avuga ibyangombwa bahawe bigiye guca amakimbirane y’imbibi z’amasambu yabo azongera kubaho. Aragira ati†ubu nta bantu bazongera guhuguzanya bahindura imbago z’amasambu kuko ibi byangombwa bizifashishwa n’abazadukomokaho mu rwego rwo kumenya imbibi z’amasambu y’abasekuruza baboâ€.
Mu byangombwa byatanzwe harimo amasezerano y’ubukode burambye bw’ubutaka buzamara imyaka 99 ku butaka bwo guhinga, icyemezo cy’ubutaka n’igishushanyo cy’isambu kigaragaza ingano yacyo.
Abashakanye byemewe n’amategeko, bagasezerana ivangamutungo bahabwa icyemezo cy’isambu yabo bari kumwe kuko bose bayifiteho uburenganzira bungana.
Umuyobozi w’Akarere ka Kamonyi Rutsinga Jacques, yibukije abo baturage ko ibibazo byinshi bahuraga nabyo ari ibirebana n’amakimbirane y’amasambu. Ati “ ubwo mubonye ibyangombya by’ubutaka bwanyu nimububyaze umusaruro murusheho gutera imbere kuko noneho buri wese agiye gubukoresha nta gihungaâ€.
Uwamariya Florentine utuye mu Kagari ka Kambyeyi, yavuze ko agiye gufata neza ubutaka bwe kuko noneho nta gihunga afite cy’uko babumuhuguza. Ngo agize ikibazo ashobora no kubugwatiriza muri Banki bakamuguriza amafaranga. Mu gihe mbere ubutaka banki zitabwemeraga.
Mukamana Esperance, umukozi w’ikigo cy’igihugu gishinzwe umutungo kamere, Ishami ry’ubutaka, akaba ari nawe uhagarariye icyo gikorwa mu ntara y’amajyepfo, yasabye abatuye umurenge wa Nyarubaka ari nawo ubimburiye indi mirenge igize akarere ka Kamonyi gukora icyo gikorwa, kwihutira kujya ku biro by’utugari twabo gufata ibyo byemezo kandi bakazabibika neza kuko ukibuze kubona ikindi bimusaba kuburana mu nkiko.
Mu murenge wa Nyarubaka, ubutaka bwinshi nta musoro buzakwa kuko butagera kuri hegitari ebyiri kandi bugenewe guhingwaho.


text:
Mu mpera z’icyumweru kirangiye Akarere ka Musanze gafatanyije n’inzego zishinzwe umutekano kafashe imodoka 13 zari zipakiye ibirayi mu buryo bunyuranyije n’amategeko.
Ba nyir’izo modoka bakurikiranweho kwica amabwiriza n’amategeko biherutse kwemezwa n’abahinzi b’ibirayi, abacuruzi babyo na Minisiteri eshatu zirimo iy’Ubucuruzi n’Inganda (MINICOM), iy’Ubuhinzi n’Ubworozi (MINAGRI) n’iy’Ubutegetsi bw’Igihugu (MINALOC).
Mu nama yabaye ku 06 Ukuboza 2017 yahuje ziriya minisiteri, abahinzi b’ibirayi n’abacuruzi babyo, hemejwe ibiciro bishya ndetse hananzurwa ko ibyitwa amakusanyirizo y’ibirayi byegurirwa abahinzi binyuze mu makoperative yabo.
Akajagari mu birayi kahagurukiwe, amakusanyirizo yegurirwa akoperative
Nyuma y’iyo nama hakurikiyeho izindi zitandukanye zahuje abahinzi b’ibirayi bo mu Turere twa Musanze, Burera, Nyabihu na Rubavu maze hafatwa umwanzuro w’uko abacuruza ibirayi mbere yo kubigeza ku isoko bagomba kujya bahabwa impapuro na koperative z’abahinzi zigaragaza uko babiranguye.
Igiciro gishya cy’ibirayi ku muhinzi, ku ikusanyirizo no ku isoko
Ndabereye Augustin, Umuyobozi Wungirije w’Akarere ka Musanze, avuga ko ku bufatanye n’inzego zishinzwe umutekano biyemeje kujya bakurikirana ishyirwa mu bikorwa ry’iriya myanzuro, akaba ngo ari muri uwo mugambi ziriya modoka zafashwemo.
Ati “Muri iyi week end, kuri uyu wa Gatandatu hagaragaye ko hari abamamyi bagiye kugura ibirayi mu buryo butemewe n’amategeko, twifashishije federation y’abahinzi b’ibirayi hamwe n’inzego zitandukanye z’umutekano, byabaye ngombwa ko tujya mu muhanda ngo turebe abariho batwara ibirayi mu buryo bunyuranyije n’amategeko.”
Akomeza agira ati “Kuri iki cyumweru, mu ijoro ryakeye hafashwe izindi modoka bigaragara ko hari abafite ibipapuro ariko bitari mu bitabo biteganywa.”
Imodoka zafashwe zasanganwe kandi amakosa yo kugurira abahinzi b’ibirayi ku giciro gito cyane, ugereranyije n’ibiherutse kwemezwa.
Abari batwaye imodoka zafashwe ubu bari mu maboko ya Polisi mu gihe abakoresha babo bo basabwe kuzuza ibyo babura kugira ngo imodoka zabo zikurwe ku biro by’Akarere ka Musanze.
Mu ma saa cyenda yo kuri uyu wa mbere tariki ya 18 Ukuboza 2017 ubwo twatunganya iyi nkuru, 12 muri ziriya modoka zari zigiparitse ku biro by’Akarere ka Musanze hamwe n’imizigo zihetse, bikaba bisobanurwa ko imodoka imwe ari yo yahavuye nyuma yo kwishyura amande y’ibihumbi 100.
Amabwiriza yashyizweho ngo ntari kubahirizwa
Muhirwa Valerie, umukozi wa MINICOM ushinzwe ubucuruzi ubu uri gukorera mu Turere twa Musanze, Burera, Nyabihu na Rubavu aho akurikirana ishyirwa mu bikorwa ry’imyanzuro yemejwe hagati y’abahinzi b’ibirayi, abacuruzi babyo na minisiteri eshatu avuga ko nyuma y’ibyumweru bibiri iyo myanzuro ifashwe iratubahirizwa.
Ati “Dukurikije inama tumaze iminsi dukora, imyanzuro yafashwe iriho iragorana gushyirwa mu bikorwa mu ntangiriro.”
Bibukijwe ko bashobora gufungwa imyaka irenga irindwi
IP Innocent Gasasira, Umugenzacyaha mukuru wa Polisi y’Igihugu mu Ntara y’Amajyaruguru akaba n’umuvugizi wayo, yifashije ingingo ya 608 yo mu gitabo cy’amategeko ahana ibyaha mu Rwanda yaburiye abazana uburiganya buzuza nabi impapuro zigena ubucuruzi bw’ibirayi ko bagiye kujya bahabwa igifungo bakanacibwa iahazabu igera kuri miliyoni ebyiri.
Iyo ngingo igira iti “Umuntu wese wandika abizi inyandiko ivuga ibintu uko bitari ahanishwa igifungo kirenze imyaka itanu (5) kugeza ku myaka irindwi n’ihazabu y’amafaranga y’u Rwanda kuva ku bihumbi Magana tanu (500) kugeza kuri miliyoni ebyiri (2, 000, 000).”
IP Gasasira aganira n’abamaze gufatirwa mu bucuruzi bw’ibirayi bukorwa mu buryo bunyuranyije n’amategeko yabasabye kuburira bagenzi babo kugira ngo batazegerwaho na biriya bihano, ati “Mutubere abambasaderi; mutubwirire n’abandi ko kiriya kintu mwakinishaga ari icyaha cy’ubugome kandi cyikaba gifite n’igihano cy’igifungo kirengeje imyaka itanu.”
Umwe mu bashinjwa kubika urusyo ku bahinzi b’ibirayi atawe muri yombi
Ku ruhande rw’abacuruzi b’ibirayi bafatwa batari kubahiriza amabwiriza aherutse gushyirwaho bahuriza ku kuvuga ko batarasobanukirwa n’ibyayo mabwiriza bityo bakaba bifuza ko bakoroherezwa bagahabwa inyandiko zibivugaho.
Umwe muri abo bacuruzi waciwe amande y’ibihumbi 100 yabwiye iki kinyamakuru ati “Turi kuzira kutagira amakuru, Leta iri kudufata nk’aho twese twaje mu nama yemerejwemo ayo mabwiriza, badufashe baduhe inyandiko arimo natwe dukore ibyo dusobanukiwe aho kugira ngo dukomeze gufatwa nk’abapinga gahunda za Leta.”


text:
Kuwa Kabiri w’iki cyumweru,tariki ya 18 Ukwakira 2016 bivugwa ko Gitifu Kaboyi Jean Bosco wayoboraga Gahanga yegujwe, kubera uruhare yagize mu itangwa ry’ihene zahawe abasigajwe inyuma n’amateka nyuma bakaza kuzinyagwa.
Iyi nkuru kandi yaje ikurikira iy’ubwegure bwa Mukiza Alfred wayoboraga Umurenge wa Niboye.
Umuyobozi w’Akarere ka Kicukiro , Dr Nyirahabimana Jeanne, yemereye IGIHE ko aba banyamabanga bamushyikirije amabaruwa y’ubwegure bwabo, ndetse bafashe icyemezo ku mpamvu zabo bwite.
Yagize ati “ Niko bimeze ayo makuru niyo, aba banyamabanga beguye ku mpamvu zabo bwite. Iyo umuntu yeguye ku mpamvu ze bwite nta bindi bisobanuro dushyiraho, ubwo bumvise hari impamvu zituma begura kuri ako kazi bagakora ibindi cyangwa bakajya muri gahunda zabo zindi.”
Abajijwe niba ubwegure bw’aba bayobozi budafitanye isano n’imyitwarire bagize ihabanye n’indangagaciro zabo yagize ati “ Buri gihe iyo umuntu yavuye ku kazi abantu bashaka impamvu z’ibibazo bishobora kuba byarabayeho, kugira ngo basobanukirwe, ndumva ibyo biri muri urwo rwego. Icyo nubaha nuko umuntu yasezeye ku mpamvu ze bwite. Ibindi nakongeraho kwaba ari ukutubaha icyemezo cyabo. Iyo baza kubishyira mu ibaruwa bakavuga ngo ni impamvu runaka nari kubisubiramo.”
Dr Nyirahabimana yatangaje ko ubu batangiye gushaka ababasimbura. Ati “ Hari abayobozi bashyizwe mu nzibacyuho mu myanya bari barimo, ndetse irashyirwa ku isoko vuba kugira ngo bayipiganire nkuko amategeko abiteganya.”


text:
Urwenya-Umwarimu Wacurangiraga Abahetsi
Umwarimu Wacurangiraga Abahetsi
Umwarimu yarimo yigisha abana akuze, ariko bitewe nuko nawe yasaga n’ukiri muto mu bitekerezo akumva ko abo bana baba bitaye ku miberehoye bwite.
Bityo akazajya yirya akiryagagura ari mu kazi,umunsi umwe abajije abanyeshuri be ati "buriya mubona ndi iki ?"
Abanyeshuri bati "tubona uri umusitari w’umuririmbyi" N’ibyishimo byinshi arongera arababaza ati "mwebwe se kuri njye mubona muri iki ?"
Baramusubiza bati "kuri wowe twebwe turi abahetsi."
Bivuze ko ibyo yakoraga byose yacurangiraga abahetsi, batari babyitayeho.
Mwarimu agwa mu kantu ati "ba bana basigaye bandusha ibitekerezo"
Shyiraho Igitekerezo!
Subscribe to: Post Comments (Atom)


text:
1.Yezu ajyana na Petero, na Yakobo na Yohani umuvandimwe we, ukwabo mu mpinga y’ umusozi muremure. Nuko yihindurira ukundi mu maso yabo: uruhanga rwe rubengerana nk’izuba, imyambaro ye yererana nk’urumuri. Iyi Vanjili ya Matayo irasa n’aho iduterura ikadushyira muri pasika ya Nyagasani, aho yisesuraho ikuzo, akereka isi ko ari We Mwami w’ijuru n’isi, ko ari Umwana wizihiye Imana tugomba kumvira igihe cyose. Muri iyi Vanjili rero, dusangamo ingingo ebyiri z’ingenzi kandi zitugaragariza Yezu uwo ari We:
- “Uyu ni Umwana wanjye nkuda cyane unyizihira; nimumwumve!” Aya magambo aturuka ku Mana, akaba atubwirwa kugira ngo atweke ko Yezu yaje bugufi yacu yifuza kuduhuza ubuziraherezo n’Imana, yagarutse inshuro eshatu mu buzima bwa Yezu: turayibuka igihe Yezu abatijwe maze ijwi rigaturuka mu Ijuru ritubwira uwo ari We. Inshuro ya kabiri ni iyo Ivanjili y’icyumweru cya II cy’igisibo itubwira igira iti “uyu ni umwana wanjye nkunda cyane nimumwumve.” Inshuro ya gatatu aya magambo tuyumva ni igihe Yezu yari k’umusaraba arimo kuducungura, aho umusirikare agira ati: koko uyu yari umwana w’Imana. Ni amagambo rero agaragaza ukwemera kwacu, ni amagambo atwibutsa ko inkingi ikomeye y’ubuzima bwacu bwaba ubwa roho cyangwa se ubusanzwe igomba kuba Kristu. Kumwubakiraho muri byose, kumukunda n’umutima wacu wose nibyo bituma duhora twibuka amagambo y’Imana: Uyu ni Umwana wanjye nkunda, nimumwumve.
- Ingingo ya kabiri ni urumuri rugaragara muri iki gikorwa Yezu akora cyo kugaragaza ikuzo rye. Yezi ni urumuri nyarumuri rumurikira intumwa ze, ni urumuri nyarumuri rumurikira buri wese wumva ijwi rye: Uru rumuri ruratwibutsa ko turi abana b’urumuri, ko aricyo twahamagariwe, ko tugomba guharanira guhora tumurikiwe na Yezu. Umurikiwe na Yezu kandi nta kindi kimushishikaza kitari ukumurikira abandi mu bwiyoroshye no mubworoherane, dufashanya kandi twibuka ko buri wese ari umuvandimwe w’undi, ko twese uko tungana turi abasangirangendo. Urwo rumuri rero nirwo rudufasha mu ntege nke zacu maze tugakurikira Yezu nta mususu, buri gihe twibuka amagambo ya Pawulo ugira ati tujye twemera “kuruhira Inkuru Nziza dushyigikiwe n’imbaraga z’Imana,Yo yadukijije ikanaduhamagarira kuba intungane, itabitewe n’ibikorwa byacu, ahubwo ibitewe n’umugambi wayo bwite kimwe n’ineza yayo, ya yindi twaherewe muri Kristu Yezu mbere y’ibihe byose.”
2.Yezu rero arifuza ko twabera abandi urumuri kandi tukabafasha kumva ijwi ry’Imana. Imana yifuje gukorana urugendo natwe, Imana yifuje kugirana isezerano natwe, nitureke kunangira umutima twemere ituyobore nk’uko igitabo cy’Intangiriro kibitubwira kigira kiti: “Abramu yari atuye muri Kalideya. Uhoraho aramubwira ati «Wimuke uve mu gihugu cyawe, mu muryango wawe, mu nzu ya so, ujye mu gihugu nzakwereka. Nzakugira umuryango munini, nzaguha umugisha. Izina ryawe nzarigira ikirangirire, uzaba umunyamugisha.”
Yezu akomeze adufashe kumukomeraho kandi aduhe guhora duteze amatwi Ijambo ry’Imana ritubwira riti: Uyu ni umwana wanjye nkunda cyane, nimumwumve.”


text:
www.eachamps.rw
Umusore ukomoka mu Karere ka Muhanga mu Ntara y’Amajyepfo, Byiringiro Enock bakunze kwita Mr Hu muri muzika, yahisemo kuva mu ntara aza muri Kigali kuhakomereza umuziki nta mbogamizi ndetse anakomeze kwagura ibikorwa bye.
Uyu musore ubusanzwe uririmba injyana ya Hip Hop avuga ko yiyise Mr Hu kubera uburyo inshuti ze zabonaga ashikamye, ubundi Hu ni impine ya Hagarara Ushikame.
Uyu muhanzi ukomoka i Muhanga ari mu bafite igikundiro iwabo ndetse kikaba ari nacyo cyamuteye imbaraga zo kuza i Kigali ngo arebe ko na ho yahagira abafana ndetse akaniyegereza itangazamakuru ku buryo bworoshye cyane ko hafi y’ibitanagazamakuru bikomeye byose mu Rwanda bikorera i Kigali.
Yagize ati ”Naje i Kigali kubera ko nahoraga ngorwa n’amatike ya hato na hato anzana i Kigali nje mu biganiro bitandukanye mu bitangazamakuru ndetse nkaba naranagorwaga no kuzana ibihangano byanjye i Kigali igihe byabaga ari ngombwa.”
Mr Hu w’imyaka 22, avuga ko adafite inyota yo gukorana n’abahanzi bakomeye vuba aha kuko icya mbere mu muziki ari ukwiyubaka no kugaragariza abantu ibyo ukora.
Yavuze ko agiye gukora iyo bwabaga maze akerekana itandukaniro ndetse ku ikubitiro yahise ashyira hanze indirimbo yise ‘Mu Izina Rya Yesu’.
Mr Hu wavuye mu ntara akaza gukomereza umuziki i Kigali
Mu izina rya Yesu, indirimbo Mr Hu aheruka gushyira hanze1 week ago | by Theos Uwiduhaye
wizzokhaled 1 week ago
unoo mu nigga ndamuz kbsaa afite rap nyayooreply(0)
Bëstø 1 week ago
Big up mr hu rnTukurinyuma komerezaho mn rnKomeza ushikamereply(0)
Dynamic no comment Group karongi 1 week ago
Kbsa muvandimwe wanjye musanjyira njyendo terimbere icyo nigikorwa gikomeye kabisa ishyanihirwe natwe tuzagusangareply(0)
Dynamic no comment Group karongi 1 week ago
Kbsa muvandimwe wanjye musanjyira njyendo terimbere icyo nigikorwa gikomeye kabisa ishyanihirwe natwe tuzagusangareply(0)


text:
Twandikire
x
Turibande ?GAKEYE n’Urubuga rw'Abanyamurenge rwashizweho kugirango Umuco wacu urushirizeho kubumbatirwa ndetse tu nibukanya amateka yagiye aranga Umunyamurenge wakera n'uwo minsi yavuba. Icyo duharanira n'ubumwe bwarangaga ba Sogokuru, guteza imbere umuco no gufasha Abanyamurenge kumenya uburyo b'Injira muyindi miryango batibagiwe Umuco wabo mwiza wababyaye ukanabakuza. www.gakeye.com n'Igitekerezo nanone cyashizwe mubikorwa n'Abanyamurenge batuye hirya nohino kw'Isi. Mu byo tugamije harimo gutoza abana bacu ibyiza biranga Umuco wacu bakabihuza n’ibyiza basanga mu mico y'ahandi birinda gusamara no gutakaza Ubunyamurenge. Twemera kandi ko m'Umuco wacu uri mubintu bimwe byadufasha kubaka Umuryango wacu n’Igihugu cyacu kandi ko ushobora kubisangira n' abaturanyi bawe aho waba uri hose bikabagirira akamaro. Nimutwandikire nyabuna mutugezeho ibitekerezo byanyu byatuma ur'Urubuga rurushaho kuba rwiza kubarusura. Niba hari ikibazo ufite cg se igitekerezo wakanda hano ukatwandikira.
Turibande
x
Forum
Sit amet, consectetur adipiscing elit. Aenean consectetur suscipit viverra. Morbi non arcu blandit justo pellentesque condimentum. Integer dignissim risus quis felis accumsan quis pulvinar tellus fermentum.
Forum
x
Intwari zacu, zacuye ikivi cazo. Inshingano zacu abakiriho, n'ukuzibuka.
Twibuke abacu bazize ibitekerezo byabo ndetse nuko Imana yabaremye. Twoye kuzibagirwa na rimwe ubgitange bgabo.
Umunsi w'abagore
Umugore/umukobga w'umunyamurengekazi n'ahabge amahirwe angana muri byose haba mu kwiga,gufata ibyemezo,gutegura ejo habo heza hazaza. Ntimugategereze ko hari undi muntu ubavuganira.
Porogarame yo gutoza abana umuco yaratangiye
Gakeye.com yatangizanyije,porogarame (programme) shasha yo gutoza abana umuco. Ese ibi bizagerwaho gute? soma.....
Usarire nawe! uy'umunsi n'ibutse ibyo Mukiraro, maze ndakumbura.
Kwibukiranya amateka yacu, bizatuma abantu, batibagirwa umuco wabo,maze barushirizeho ku wubumbatira.
Umwaka muhire wa 2017 kuri mwese!
Mwese, tubifurije umwaka muhire, hamwe n'ishuti n'abavandimwe banyu.
Padiri Mutware Philemon, yagize ati; kubaka igihugu bitangirira m'umuryango.
Mutware yakoresheje ikiganiro bgambere ciswe "umuryango mwiza" yakomeje abgira abaraho ko kuri we ntaco yagereranya n'umuryango.Naone yakomeje akundi abantu igihugu cababyaye,cabareze ndetse kira nabakuza.
Ibi ni bimwe mubyaberaga ku gatorero.
Agatorero kari gafite amaana meshi, m'ubgoko bgacu kuko hari imanza nyishi zahakemukiraga.
Mukirambi Celebration Day, yizihijwe ku ncuro ya gatatu
Gutoza abana umuco, kubigisha amateka yacu, kugarura abateshutse, kwibukiranya iby'iwacu, ibi nibyo biza biganirwa k'umunsi wo Mukirambi Celebration Day.
Gatumba yaraduhekuye
Imyaka 12 irashize tubuze abacu twakundaga.
Uyu, niwo murage mwiza ushobora kuraga abawe
Twige gutekereza neza, kubyo twaraga abandi kuko umurage mwiza ufasha abasigaye inyuma yawe.
MUKIRAMBI CELEBRATION DAY NL
Copyright © 2012 gakeye.com.Powered by MulengeEntertainment.
Amajambo


text:
Itorero ry’uyu mwaka ryagaragayemo udushya twinshi kurusha irishize
Abakoresheje itorero baremeza ko itorero riherutse ryari ririmo udushya twazanywe n’abanyeshuri kurusha iry’umwaka ushize.
Ibi babitangarije, tariki 28/12/2011, mu nama yabahuje na Komisiyo y’Ubumwe n’Ubwiyunge, mu gikorwa cyo gusuzumira hamwe uburyo itorero riherutse ryagenze.
Icyatangaje aba bahuguye kurusha ibindi, ni uburyo ibikorwa by’amaboko byiyongereye, birimo kubakira abatishoboye, gusukura inzibutso no gukora igikorwa cy’umuganda.
Ibindi byagaragaye kandi ni ugukusanya inkunga zari zigamije ubufasha butandukanye, harimo gufasha abaturage ba Somalia bugarijwe n’inzara, kugurira ubwishingizi bw’ubuvuzi ku bakene no gufasha bamwe mu badafite amafaranga hagati yabo.
Muri iri torero ntihabuze no kugaraga bimwe mu bitarashimishije birimo ibiyobyabwenge ku ntore zakoreye mu mujyi wa Kigali.


text:
Umuramyi w’Umunyempano Jado Sinza yamuritse umuzingo w’indirimbo ze zuje ubuhanga n’amagambo y’ubwenge butangwa n’Imana . Uyu muzingo yawumuritse ku gicamunsi cyo kuri iki cyumweru tariki 5 Ugushyingo 2017 kuri Dove Hotel i Kigali.
Muri iki gitaramo Jado Sinza yateze amatwi amagambo umubyeyi we yavuze ashimira Imana ko yabarinze , akorwaho n’uburyo haribyo nawe atibukaga kandi ari ingenzi kuri we.
Igitaramo gihumuje , Jado Sinza yabwiye Ibyishimo.com ko yanejejwe n’ibyo yabonye , anahishura imbamutima ze ku magambo umubyeyi we yamubwiriye imbere y’imbaga y’abantu barenga ibihumbi n’ibihumbi.
Ati :” Igiteramo cyanejeje cyane , Imana yantunguye kuko yahembuye ubugingo bwanjye kuruta uko nabitekerezaga. Abantu benshi bamwiye ko bahembutse kandi byasubije ibyifuzo byanjye narimfite nyitegura. Sinabasha kubisobanura kuko ndumva ibyishimo byinshi mu mutima wanjye , abantu bahawe umugisha , bagira ibihe byiza byo kuramya Imana ubwiza bwayo buba mu gitaramo cy’abera , muri rusange navuga ko Imana yanyiyeretse. Nabonye ko abantu bongeye guha agaciro Imana mu bugingo bwabo.”
Uko yakiriye amagambo yabwiwe n’umubyeyi we :
Ati :” Amagambo Mama yavuze yankozeho cyane cyane , kubera y’uko yongeye kunyibutsa ko kuvuka kwanjye navutse nyuma y’ibihe bidasanzwe [ nyuma ya Jenoside yakorewe Abatutsi muri Mata 1994 ] kandi nawe yari mu bantu bahigwaga cyane , rero kuba Imana yaramurinze kwari ukugirango njyewe nzabashe kubaho , nyikorere. Byanyeretse ko Imana imfiteho umugambi munini cyane. Ni itangiriro ry’umugambi Imana imfiteho mu buzima bwanjye bwose.”
Umuzingo ( Album ) mushya wa Jado Sinza uriho indirimbo zimwe zakunzwe nka ‘ ‘ Nabaho ‘ ,’ Yaratwibutse ‘, ‘ Witinya ‘.
Abitabiriye iki gitaramo bari biganjemo abantu bakuze ; cyane cyane abo mu Itorero rya Pantekote mu Rwanda ADEPR n’abandi batari benshi bo mu matorero y’abavutse ubwa kabiri akorera mu Mujyi wa Kigali.
REBA AMAFOTO :